Gipuzkoan 8.400 langile baino gehiagoren atxikimendua jaso du metalgintzako herrialdeko hitzarmenak | LAB SINDIKATUA\nIndustria Metalgintza Gipuzkoan 8.400 langile baino gehiagoren atxikimendua jaso du metalgintzako herrialdeko hitzarmenak\nGipuzkoan 8.400 langile baino gehiagoren atxikimendua jaso du metalgintzako herrialdeko hitzarmenak\nGipuzkoako Metalgintzako Negoziazio mahaiaren bileraren bezperan, LAB sindikatuko metalgintzako arduradunek Gipuzkoan 8.400 langilek herrialdeko hitzarmenaren aldeko defentsaren alde sinatu dutela jakinarazi dute. Ekimenaren arrakasta azpimarratuz, patronalari arduraz joka dezala eskatu dio, gaurdaino erabili duen inmobilismoa baztertuz.\nArabako metaleko negoziazio-bileraren LABen balorazioa\nLABeko Metalgintzako arduradunek eskainitako prentsaurrekoaren edukiak\n«Zorionak Gipuzkoako metaleko langile guztiei! Oraindik orain sinadurak biltzen ari garen arren, jadanik esan dezakegu oso-oso arrakastatsua gertatu dela LABek, herrialde mailako metalgintzako hitzarmenaren defentsan, sustatu duen sinadura-bilketa. Gaurdaino, honezkero 8.405 langile gipuzkoarren sinadurak bildu ditugu. Kontuan hartuz, LAB sindikatuak bakarrik sustatu duela aipatu sinadura-bilketa, sindikaturen bat haren aurka azaldu den arren, eta gogoan hartuz sinadura biltzea korapilatsua dela (enpresa guztietan ez dugulako ordezkaritzarik, kanpoan edo atzerrian lan egiten duten langileak daudelako, enplegua erregulatzeko espedientean langileak daudelako, etab), esan dezakegu, zalantzarik gabe, espero genuen guztia bete dela.\nBizkaian eta Araban ere, sinadura asko biltzen ari garela esan dezakegu.\nHau langileek metalgintzako hitzarmenarekiko atxikimenduaren adierazgarri da; enpresa mailako negoziazioa, ez eta estatu mailako hitzarmena ere, ez dira haren alternatiba. Herrialdeko hitzarmena sektoreak dituen lan baldintzak arautzeko behar beharrezkoa da. Ezinbesteko tresna da.\nLangileek beren eskubideak babesteko azaltzen duten asmo irmoaren adierazgarri da.\nLangileek eman diguten indarrarekin eta hitzarmenarekiko atxikimendua sinadura-bilketan islatu dena baino handiagoa dela jakinda, hitzarmenaren alde arduraz, baina baita irmotasunez ere, jokatzeko ordua iritsi dela uste dugu.\nBihar, berriro ere bilduko gara hitzarmena negoziatuko dugun partaideok. Dagoeneko 15 hilabete igaro dira herrialdeko hitzarmena berritzeko bilerei ekin genionetik, 15 hilabetean blokeatuta. LAB sindikatua negoziatzeko eta akordioa lotzeko asmo osoz agertuko da. Baina hala ere, patronala ohartarazi nahi dugu negoziatzeko garaia agortzen ari dela eta ez gaudela prest denbora igaro dadin patronalaren mesedean.\nHorretxegatik eskatzen diogu arduraz joka dezan eta immobilismoa bazter dezan. Patronalak, hitzarmena bitarteko gisa erabiliz, lan erreforma balioztatu nahi baldin badu, aurrez aurre topatuko gaitu.\nHori dela eta, biharko bileran patronalaren immobilismoa agerian geratuko balitz, eta blokeo egoerari eutsiko balio, LAB sindikatuko kideok, langileek eman diguten babesarekin koherenteak izanik, aste honetan bertan harremanetan jarriko gara gainontzeko sindikatuekin, ahalik eta bizkorren, irmotasunez eman beharreko erantzuna adosteko.\nGaraia da erabakimenez jardun gaitezen guztiok, aitzakiarik eta atzerapenik gabe, herrialdeko hitzarmenaren alde.\nDuela ia bi hilabete, negoziazio-mahaian geundela, gainerako sindikatuak deitu genituen elkarrekin mobiliza gintezen: jakin badakigulako, horrela jokatuz, eraginkorragoak garela eta langileek adierazi nahiari erantzuten diola. Orduan, gainontzeko sindikatuek uko egin zioten mobilizatzeari. Gaur egun LAB ez da herrialdeko hitzarmenaren alde mobilizatzen ari den bakarra. Gaur egun atzo baino egoera hobeagoan gaude konfrontatzeko.\nBlokeoak bere horretan iraungo balu eta sindikatu guztiok adierazi badugu honen arduradun bakarra patronala dela, inongo langilek ez luke ulertuko, ezta guk ere, hitzarmenaren defentsan mobilizatuko ez bagina.\nEgoerak bere horretan irauteko arrazoi bakarra ez datza patronalaren immobilismoan, baizik eta, eta batez ere, sindikatuok blokeo egoera gaindituko lukeen erantzun irmoa ematen gai izan ez garelako. Garaia da norberak, dagozkion ardurak, bere gain har ditzan.\nLAB sindikatuak hitzeman du Arabako, Bizkaiko eta Gipuzkoako metalgintzako hitzarmena babestuko duela, eta hortaz, elkarrekin edo bestela, bakarrik, mobilizatuko gara etorkizunean ere. Gogoratu duela 3 urte eta krisialdian bete betean geundela 7 greba egun egin genituela hitzarmen honen alde. Baditugu 8.405 arrazoi, baita askoz gehiago ere, metalgintzako hitzarmena babesteko. Ez dugu alperrik galduko hiru hamarkada baino gehiagoko borroka. Metalgintzako hitzarmena sektoreko enpresa guztientzako zein beste sektoreetarako ere derrigorrezko erreferentzia da. Hau galduz, epe motzenean diharduen eta atzerakoiena den patronalak bakarrik irabazten du.\nGeure esku dago! Lor dezakegu eta lortu egingo dugu! Ez dizuegu hutsik egingo!\nDonostian, 2013ko apirilaren 8a»


Ezti - Wikipedia, entziklopedia askea.\nErakutsi/ezkutatu Prozesua azpiatal\n4.1Lehen prozesua, erleen lana\n4.2Bigarren prozesua, gizakien laguntza\nEztia gai likatsua eta oso gozoa da, erleek egin eta abarasketan biltzen dutena. Loreetako nektarrarekin egiten dute erleek eztia. Nektarrari ura kenduz eta sakarosa hidrolizatuz ateratzen da; ura, glukosa, fruktosa, sakarosa eta polen hondarrak dira osagai nagusiak. Landare motaren arabera, ezti kolore eta ahogozo ezberdinak bereizten dira. Europako eztia hori kolorekoa izaten da orokorrean, baina zurixkak, berdexkak edo hori ilunak ere badaude. Elikagai gisa eta sendagintzan erabiltzen da batez ere. Erleen zaintza eta ezti bilketari erlezaintza deritzo.\nEzti ohikoena erleena bada ere, badira eztia sortzen duten beste animalia batzuk, hala nola, zenbait liztor eta inurri mota ezberdinak.\nBetidanik erabili izan dugu eztia, gizakiak eztiaren balioaz berehala ohartu baitziren. Erleek behar dutena baino ezti gehiago sortzen dute, eta gizakiak (beste animalia askok bezala) erlauntzetatik eztia lapurtu ohi du. Harri Aroan egindako zenbait margolanetan, pertsona baten irudia ikus daiteke eztia biltzen, esate baterako Valentziako Armiarmaren haitzuloetan.\nValentziako Bicorp herrian, Armiarmaren haitzuloetan, ezti bilketaren irudia (eskematizazioa).\nGerora, erleak etxekotzen ahalegindu zen gizakia. Horretarako, haien abaraskak eraikitzeko egokiak ziren ontziak prestatu zituzten. Aztarnen arabera, K. a. 9000. urte aldera gertatu zen hori.\nProduktuaren ezaugarriak eta lortzeko metodoa zirela eta, balio sakratu edo sinboliko handia eman zioten aitzinako herri askok. Egiptoarrek eztia Ra jainkoaren malkoetatik erortzen zela uste zuten; beraz, kontserbagarri moduan erabiltzen zuten. Eztia produktu preziatua zen antzinako egiptoarrentzat, Tutankamon faraoiaren hilobian ere ezti ontziak aurkitu baitira. Greziarrek, ordea, Olinpoko jainkoen elikagaia zela uste zuten. Hori dela eta, atletei Jokuetan parte hartu aurretik, eztiz egindako jakiak ematen zizkieten.\nMendebaldeko Europan, antzina, eta horren barruan Euskal Herrian ere, gozagarri nagusia eztia izan zen. Alexandro Handiaren almirante batek alternatiba Indian ezagutu zuela esan ohi da: “Bada kanabera mota bat eztia erlerik gabe sortzen duena” idatzi zuen.\nEzti motak[aldatu | aldatu iturburu kodea]\nErlea, eukalipto landaretik nektarra hartzen.\nErleek erabiltzen duten landare motaren arabera, ezti mota ugari dago eta erabat aldatu daiteke zaporea. Beraz, gizakiek nahi duten lorea erleen erlauntzatik hurbil jartzen dute . Zortzi ezti mota ezberdin dira garrantzitsuenak:\nLaranja lorearen eztia: anbar kolore argia dauka, usain handikoa eta zapore suabekoa. Limoien, laranjen eta mandarinen polenatik dator. Lo egiteko lagungarria da.\nErromero eztia: anbar kolore oso argia dauka. Ez da hipertentsioa duten pertsonentzat gomendagarria.\nEukalipto eztia: okre koloreduna eta egur zaporeduna. Antiseptikoa denez, biriketarako eta katarroetarako gomendatzen da.\nEzkai eztia: gorri kolorea eta zapore ona daukan eztia da. Tentsioa erregulatzeko, asmarentzat eta eztularentzat gomendatzen da.\nIzpiliku eztia: zapore berezia daukan eztia da. Intsektuen ziztaden kasuetan gomendatzen da eta ezti mota hau, gripea, bronkitisa baita hotza sahiesteko ere erabil daiteke. Lasaigarri moduan, agresibitatearentzat eta estresarentzat gomendatzen da.\nEzki eztia: oso azkar gogortzen da. Bronkitisarako, gripearako, eta hotzariarako gomendatzen da.\nHirusta eztia: kolore horia dauka eta nekearentzat oso egokia da.\nAlpapa eztia: hirusta eztiaren antzeko propietateak ditu.\nura % 14-22 % 17\nfruktosa % 28-44 % 38\nglukosa % 22-40 % 31\nsakarosa % 0,2-7 % 1\nmaltosa % 2-16 % 7,5\nbeste azukreak % 0,1-8 % 5\nproteinak eta aminoazidok % 0,2-2\nbitaminak, entzimak, hormonak\nazido organikok eta bestelakoak % 0,5-1\nmineralak % 0,5-1,5\nerrautsak % 0,2-1,0\nLehen prozesua, erleen lana[aldatu | aldatu iturburu kodea]\nErlea, loretik nektarra hartzen.\nErleak udaberritik aurrera hasten dira eztia egiten. Erleak egunez loreetara joaten dira eta haien mingainekin loreen nektarra zurrupatzen dute. Jarraian, erlauntzara bueltatzen dira eta bertan, nektarra erle-langileei pasatzen diete, hauek nektarra ezti bihurtuko dute. Bitartean, erleak nektar gehiagoren bila joaten dira.\nNektarra ezti bihurtzeak egun batzuk behar ditu eta iraupena aldakorra da faktore batzuen arabera (tenperatura, hezetasuna...). Erle gazteek bitartean dituzten entzimekin, nektarraren aldaketan parte hartzen dute, urdailean dituzten entzimak, nektarraren azukrea zenbait azukre bakunetan zatitzen dute, inbertsio deritzon prozesu baten bidez. Gauean, erle mota guztiek nektarra ezti bihurtzeko aldaketan parte hartzen dute.\nAldaketaren bitartean, nektarra, ezti-orrazetan kokatzen dute (hezetasuna galtzen duen bitartean). Erleek eztia sortutakoan, ezti-orrazetan bildu eta argizari kapa batekin estaltzen dute. Hasieran beraien kaxa bete arte uzten dituzte erlezainak. Hori betetakoan, altzak (beste kaxa gehigarri batzuk) jartzen dizkiote gainean, eta horiek bete ahala hasten dira eztia jasotzen.\nBukatzeko, erlauntzan egiten duen beroak nektarraren hezetasuna lurruntzea eragiten du, ondorioz sortzen den eztiak % 18 ur izaten du.\nDenboraldi ona bada, erlauntza bakoitzak altza bat baino gehiago ere betetzen du.\nBigarren prozesua, gizakien laguntza[aldatu | aldatu iturburu kodea]\nErleak argizari kapa ezartzen.\nUdazkenarekin batera hasten da erlautzatik eztia ateratzeko garaia.\nEzti-orrazak, kaxak betetak daudenean, argizarizko geruza batez estalita daudenean, erlezainak badaki eztia ateratzeko prest dagoela. Azpiko kaxa beti uzten zaie erleei, neguko erreserba moduan. Erleek beste jatekorik ez dutenean, eztia jaten dute, eta beraiei dagokiena ez da ukitu behar. Goiko ezti orraza erlauntzatik ateratzen dute, behekoa aldiz erleentzat uzten dute. Jarraian, laban berezi batekin, argizaria kentzen dute, operkuluen tapakia moztuz. Zentrifugazio prozesu baten bitartez, ezti-orraza ustu egiten da, garbi utziz, erleek berriro erabiltzeko. Eztia biltzean, iragazi egiten da eta ondoren, pausatzen uzten dute, eztia ontziratu baino lehen probatzeko eta horrela ezpurantasunak kentzeko.\n↑ (Ingelesez) Crane, Eva. (1991). Honey from honeybees and other insects, Ethology Ecology & Evolution. .\n↑ a b «Eztiak gozatu zituen Historiaurrea eta Antzinaroa» Argia (Noiz kontsultatua: 2022-05-23).\n(Ingelesez)"The last honey hunter" dokumentala (Nepal, 2017).\nBNF: 11932357r (data)\nNúmero CAS: 8028-66-8\nOrriaren azken aldaketa: 23 maiatza 2022, 11:16.


Andersonville National Historic Site - Wikipedia, entziklopedia askea.\nIrekiera 1970eko urriaren 16a\nAndersonville espetxea (ingelesez Andersonville Prison) edota Camp Sumter Ameriketako Estatu Batuetako Gerra Zibilan zehar Konfederatuen gerra presoen zelaia edo espetxea izan zen. Kokalekua Georgia estatuko Andersonville udalerriko lursailetan dago eta gaur egun "Gune Historiko Nazionala" izendapena darama. Kokalekuaren eremu gehiena Macon County konderriko hego-mendebaldean dago, hau Andersonville udalerriaren ekialdean kokatzen delarik. Civil War prison, Andersonville National Cemetery eta National Prisoner of War Museum eraikinak bere barne hartzen ditu. Bertan espetxeratuak izan ziren 45.000 inguru preso Unionistetatik 12.913 hil ziren, batez ere bertan jasan zituzten gosea, elikapen kaxkarra, beherakoa eta gaixotasunen ondorioz.\nEspetxea 1864ko otsailean ireki zen, hasiera batean 15 oineko garaiera (4,6 metro)) zuen oholesi batez inguratutako 23 akreko lursail (93.000 m2) bat izan zen. 1864ko ekainean beste 26.5 akre (107.000 m2) gehitu zitzaizkion. Oholesiaren azalerak alde batetik 1.620 oin (490 m) eta bestetik 779 oin (237 m) zituen. Mendebaldetik bi sarbide zituen, bata "north entrance" ("iparraldeko sarbidea") eta bestea "south entrance" ("hegoaldeko sarbidea") deitzen zirelarik.\nGudari unionista bat preso zelai hartara lehenbizikoz satu zenean honela deskribatu zuen:\n« Leku hartara sartuz gindoazen einean, gure begiek ikusi ahal izan zuten ikuskizunak izuikaraz ia gure odola izoztu zuen, eta gure bihotzak gugandik at hastindu zituen. Gure aurrean noizkait zutik eta ekintzaile; gizon sendoak, orain eskeleto ibiltari soilak, zikin eta linburdikariz josiak. Gure gizonetako askok, euren berotasun eta sentipenaren zirarraz, seriotasun osoz honako hau ohiukatzen zuten: "Infernua al da hau? Jainkoak babes gaitzala!" eta denok leku honetatik bizirik irten zitekeen bakarra Bera izan zitekeela pentsatu genuen. Multzoaren erdigunean behinola aintzira bat izana zen, mugen barneko lur eremuaren hiru edo lau akre hartzen zituelarik, eta presoek leku zingiratsu honetako zati bat harraska harri gisa erabiltzen zuten, eta gorotzek lurzorua estaltzen zuten, horien ondorioz kiratsa itogarria zelarik. Gure 90. Gudarosteari izendatutako lursaila izurri honen muga-mugan zegoen, eta ordutik aurrera gure kezka inguru ikaragarri horren erdian udako eguraldirekin batera nola bizi izan gintezkeen izan zen. »\n1996an gerra espetxe lazgarri honetan girotutako Andersonville filma estreinatu zen.\nEspetexe honetako baldintza latzetan bizirautea lortu zuen preso unionista baten argazkia\nGaur egungo oroitarriak\nAndersonville espetxeko webgune ofiziala (Ingelesez)\nGeorgia estatuko eraikinak


Bi urtez behin berritzeko Europar Batasunekoak ez diren eta egoitza iraunkorrerako (2011tik aurrera "Iraupen luzerakoa" esaten zaiona) baimenik ez duten atzerritarren inskripzioak\nEspainiar agintariek egindako egoitza-txartela, indarrean dagoena, edo euren herrialdeko pasaportea, indarrean dagoena (iraungia badago, hura berritu den frogagiria). Berritzea gehienbat AIZekin egingo da.(hirugarren herrialdeen egoitza-txartela ez da baliozkoa izango).\nBerritzeko eskaria gurasoak edota legezko ordezkariak bete beharko du, eta azken honen nortasun agiriaren fotokopia erantsiko zaio.\nEgoitza Iraunkorrerako Baimena badu edo Espainiako NAN, haiek ere aurkeztu beharko dira, hartara eskatzailea tramitatu beharreko baja zerrendatik kentzeko\nEuropar Batasunekoak ez diren eta egoitza iraunkorrerako baimenik ez duten atzerritarren inskripzioak bi urtez berritu beharko dira. Berritzea adierazitako epean egingo ez balitz, inskripzioa iraungitzat jotzeko eta Biztanleen Erroldan baja emateko arrazoi izango litzateke


Susa literatura - Schopenhauer, Nietzsche eta Spengler Jon Miranderen pentsamenduan\nMiranderen borroka: politika\nEuskal Herriaren dekadentzia\n4.11 Mendebalearen dekadentzia\nEskuz-esku doa moralaren ikusi dugun kontzebikerarekin mendebalearen historia moderno guztia gainbebera eta dekadentzia bezala ikustea. G. Collik esan digun bezala, Nietzscheren ideia fixo bat eta obsesio bat bihurtu zen hau azken urteetan. Bidezkoa da Mirandek, baren ondotik, berdintsu epaitzen bazuen: balio sistema hori hartuta neurri bezala, demokrazia, sozialismoa, etab., ezin ikus daitezke décadence bezala baino.\n«Euskaldun kulturaren alde lan egitea helburu denean -erreparatzen zuen Mirandek-, europar kultura hortaz jabetzea on da, bereziki Beltzen eta Orien abertzaletasun borrokariak jotzen duenean -Nietzscheren izu deia guri zuzendua dago: izan gaitezen Europar on!»\nArriskuan ikusten zituen apika Mirandek europar kultura eta europar arraza.\nNietzschek maiz salatu du «izpiritu europarraren lazokeria» eta «izpirituaren plebeismoa», etc. Izpirituaren arrontzea eta erdipurdikeria nagusia. Argi dago jadanik, «ezerk ez duela irauten etzi arte, gizon tipo batek salbu: sendaezinki mediokreak. Mediokreek bakarrik daukate egokierarik jarraitzeko, ugaltzeko - horiek dira etorkizuneko gizonak, superbizitako bakarrak».\nIgela-k erdipurdikeria horretantxe ikusiko du Euskal Herria: «Igela-k ez badu beti deus handirentzat errespeturik eduki, ithurria hor dago: euskaldun zintzoen artean deus handirik ez baita, bainan ez-deus txiki, piper-min eta farisaiko hainitz».\nEz da, bada, egia, azken mendeotan hain zuzen ikaragarrizko aurrerapenak egin direla, historian sekula baino eta Europan beste inon baino harrigarriagoak? Baina Mirandek ez du «esan-delako aurrerapena» oso estimatzen, Nietzschek egiten ez duen bezala: «Progresoa ideia moderno bat da soil, hau da, ideia faltsu bat», zerekin ideia modernoak zenbat estimatzen zituen ere esaten bait digu.\nErdipurdikeriaren eta dekadentziaren arrazoia badakigu jadanik. Judu-kristautasuna da, Eliza, «Jainkoaren aurrean» denak berdinduz denak arrontu dituztenak. «Halakoxeek gizonek, berak ez izaki printzipalak aski ikusi ahal izateko arrango diferentzia sakantsuak eta arrango leizeak gizon eta gizon artean: - halakoxe gizonek dute, beren 'Jainkoaren aurrean denok berdin'arekin, Europaren patua gidatu oraindainokoan, azkenean hazi-hautatu den arte espezie niminotu, ia barregarri bat, saldo-aberea, on-puska, gaizpera, hala-holakotxo erdipurdikoa, egungo europarra...»\nNietzschek lotu-loturik eta barnean bateginik ikusten ditu kristautasuna eta mugimendu demokratiko eta sozial modernoak: «Gaizki-egotea besteri egozten zaion ala norbere buruari -aurrenekoa sozialistak egiten du, bigarrena kristauak adibidez -, alde haundirik ez du egiten (...), kristaua eta anarkista, bi-biak dira décadents».\nKultura modernoaren, moral modernoaren, demokraziaren, liberalismoaren, anarkismoaren, etc. etc. kritiketan Nietzscherekin gehiago ez aritzeko, Jenseits von Gut und Böse-ko pasarte luze, baina franko asko bat aldatuko dugu honera:\n«Morala gaur Europan saldo-abere morala da (...). - Guk geuk bait dugu moral horren adierazpen bat, egunean-egunean irtenagoa, antolamendu politikoetan eta sozialetan aurkitzen: mugimendu demokratikoak kristauaren heredentzia hartu du. Rama haren erritmoa geldoegia eta logurakorregia dela egonezinentzat, aipatu instintoarekin gaisoentzat eta drogabeharrentzat, hori erakusten dute, kultura europarreko karriketan orain irabiatzen diren anarkozakurren ulu geroz eta amorratuagoek, hortz-karraska geroz eta disimulogabeagoek: demokrata baketsu langinekiko eta iraultza-ideologoekiko, itxuraz bai, aurkatasunean, are gehiago filosofastro baldresekikoan eta beren buruei sozialista deritzeten anaitasun-fanatikoenean, horiek nahi dutena «gizarte librea» bait da; baina guzti horiekin bat-bat halere herra oinarrizko eta instintiboan saldo autonomoaz bestelako edozein gizarte-molderi («jaun» eta «sehi» kontzeptuen beren arbuioraino, - ni dieu ni maître dio formula sozialista batek);... bat-bat halaber urrikalmenduaren, kupida sentimentuaren erlijioan, sentitzerik, bizitzerik, sufritzerik batere dagoen heinean (abereenganaino behera, 'Jainkoa'ganaino gora: aro demokratiko batekoa da beharrik «Jainkoarekin batera sufritzeko» sorjeskeria); guztiak eta denak bat urrikiaren uhuan eta artegatasunean, soil sufritu egitearen aurkako herio-gorrotoan, haren aurrean lekuko soil geratu ahal izateko ere, sufritzen utzi ahal izateko ezintasun kasik emakumezkoan; bat, guragabeko iluntasungintzan eta samurtasungintzan, eragipen horien azpian Europak budismo berri baten mehatxupean bait dirudi».\nGauzen ikusmolde honetan Frantziako Iraultza ez da azkeneko esklabuen altxamendu haundiaren hasiera bestenik, Nietzscheren begitan. Eta «egun hura etzela bozkariozko bena doluzko egun bat» Miranderentzat.\nBere sakontasun eta arradikaltasun guztian hartu behar da Nietzscheren dekadentzia ideia hori. Ez da europar kulturaren edo izpirituaren ondoez iragankor bat, ahulaldi bat. Europar arrazaren beraren gaizkoadura eta hondamendia da, «Verschlecbterung der europäiscben Rasse», eta «gizonaren endakapena eta umeldura». Arraza lardasketak dakarren degenerazioa da batez ere, hau berau kristautasunaren igualitarismoak eta demokratismoak ekarria den eran. «Sakabanaldi aroko gizona, arrazak nahastekatzen dituenekoa, horrelakoxe gisa jatorri anizkor baten ondarea duena bere soinean, ganu eta barnearau aurkakorrak alegia eta maiz-sarri ez aurkakor soilak ere, batzuk besteekin kalapitan dihardutenak eta inoiz gutxitan elkarri bakerik ematen diotenak - horrelako gizon kultura berantiarreko eta argi apurtuetakoa, gizon ahulagoa izango da bataz beste: bere joran oinarrizkoenak nora eta hartaraxe joko du, noizpait azken bat izan dezala gerrak, bera den gerrak: zoriona, medizina edo pentsaera lasakorren batekin konformidadean (epikurotar ala kristaua, adibidez), batez ere atsegitearen zoriona irudituko zaio halakoari, asaldugabeziarena, bette-bettetasunarena, batasunarena noizpait ere azkenean, 'sabataren sabat gisa', erretoriko santu Agustinekin esateko, horrelakoxe gizona zen eta bera». Pazifismoa ere arrazaren degenerazioaren produktu beraz.\nArraza-teoniaren bidetik sartuta, Nietzsche azkenean ondorio bitxietaraino iristen da, ez dakit nola konponduko zen Mirande holako eritziekin. Europa osoaz nagusitu zen arraza, jaun eta konkistatzaile arraza, hilegorri rubioa bide zen, azpiratutako arraza prearioak, esklabutuak, buru-beltzak. Jaun eta nagusi-herri rubioak («die blonde Bestie» -basapiztia hilegorria) zangoperatu eta ikaratu eta zapartatu zituen beste kaskabeltxak, bai -baina denborarekin odola nahastu da, Europa osoan «arraza uztarpetuak funtsean hortxe berton atzera irabazi du nagusigoa, kolorean, kaskezurraren motzean, agian instinto intelektual eta sozialetan beretan: Zeinek ziurtatuko digu, demokrazia modernoak, anarkismo are modernagoak eta Europan sozialisia guztiek amankomuna duten 'Commune'rako joerak partikulazki, gizarte-molderik primitiboen horretara, funtsean ez ote duen izugarrizko azken kolpea signifikatzen-, eta ez al den konkistari eta jaun arraza, ariarrena, fisiologikoki ere azpiratua izaten ari?».\nKristautasunaz aparte eta batera, erresentimentu, bekaizkeria, gorroto moralaren beste iturri bat daukagu hemen - Zur Genealogie der Moral. Nietzscherekin jarraitzekotan, ordea, euskaldunok juduekin batera ipini beharko genituzke geure buruok, preario gisa.\nSoluzio bezala Nietszchek arraza europarraren garbiketa proposatuko du, -«Reinigung der Rasse». Rosenbergek in bere Mythus des 20. Jahrhunderts irakasle eta maisutzat aitortuko du... Arrazaren garbitzaileak heldu arte, nolanahi ere, Zarathustrak diferentzia eta arrango sozialak, borroka, oldarra, indarra, gerra, predikatuko du, dekadentzia guztiz erabatekoa izan ez dadin:\n«Berdintasunaren predikariokin ez dut izan nahi nahastua eta trukatua. Zeren-eta niri honela bait zait justizia mintzo: «gizonak ez dira berdinak».\nEta bilakatu ere ez dute egin behar! Zer litzateke, bada, nire maitasuna gizagaindikoari, bestela mintzo banendi!\nMila zubi eta zidortatik behar dute etorkizunerantz presatu, eta geroz eta gerra eta desberdintasun gehiago behar da beren artean jarri: horrela mintzarazten dit nire maitasun haundiak».\nBai, also sprach Zarathustra... Eta berehalaxe entzun zen oihartzuna: O. Spengler, Der Untergang des Abendlandes, 1917.\nSpengleren dekadentzi-teoriak beste tankera bat du, noski: kultur zikloen morfologia bat entseiatu du Spenglerek eta morfologia horretan kultura guztiak nola gainbehera sartzen diren eta hiltzen diren ere ikertzen du. Denaren hil beharra burutaera honen parte da. Kulturen berezkoa da haien udaberri, uda eta udazkentzea, hiltzeko azkenean. «Bilakatu oro da igarokor. Igarokorrak ez dira herriak bakarrik, hizkuntzak, arrazak, kulturak bakarrik. Mende gutxi barru jada ez da gehiago Europa mendebaldarreko kulturarik egongo, ez da egongo alemanik, ingelesik, frantsesik, Justinianonen garaian gebiago ez zegoen bezala erromatarrik batere». Ez noski, aleman, ingeles, etab. horiek fisikoki suntsitu egin direlako, horrelakoak ziren aldetik forma ematen ziena galdu egin dutelako baizik.\nKultura bakoitzak eta orok borobiltzen du bere zikloa, gizonaren bizitzak bezalaxe. Zahartzen eta gainbeheraten hasten da noizpait, Spenglerek zibilizazioa deitzen duen fasean. «Zer da zibilizazioa, kultura baten ondorio organiko-logiko gisa kontzebiturik haren betetasuna eta desenlazea bezala? - kultura orok bait du bere zibilizazioa. Hitz bi horiek, orain artean tankera etikoko diferentzia indeterminatu bat adierazteko erabiltzen zirenak, lehen aldiz adiera periodiko batean hartzen dira hemen, jarraitasun organiko hertsi eta beharrezko baten adierazpen gisa. Zibilizazioa kultura baten itzurtezinezko patua da. Hemen gailurra iritxia da, nondik erantzun-ahalgarri bihurtzen diren morfologia historikoaren galde azken eta zailenak. Zibilizazioak, gizaki mota goren bat gai den egoeretarik hegiertzekoenak eta artifizialenak dira. Ate-sarrailtzeak dira; bilakatzen aritzeari bilakatua bezala jarraitzen ohi zaizkio, bizitzari heriotza bezala, garapenari zurruntasuna bezala, landari eta animako haurtzaroani, horixe da dorikoak eta gotikoak erakusten dutena, sentontasun izpirituala bezala eta harrizko hiri kosmopolita harribiburkorra. Azken bat, horixe dira, itzuligabekoa, baina halabebarrik barnekorrenaz iritxi izan da beti berriro haietara».\nKultura eta zibilizazioa izpiritu edo arima baten gorputz bizia eta haren mumia bezalatsu dira».\nZibilizazioaren hasiera-muga, mendebaleko gure kulturaren zikloan, XVIII. mendean ikusten du Spenglerek. 1800 aurretik, Gotikoarekin hasi eta, indartzen ari den izpiritua dago; geno hiri haundietako bizitza artifizial, sustrai gabekoa. «Kultura eta zibilizazioa -hori da, parajetik sortutako organismo bat eta haren malgorpenetik jalgitako mekanismoa».\nZibilizazio ororen aiurri sakona balio guztien kontrabalorazioan datza («Umwertung aller Werte»). Eta espezifikoki zibilizazio (esan dezagun: dekadentzia) modernoa Rousseaurekin hasten da: gizarte bizitzaren intelektualismoarekin, kreatibitaie aldian sortutako maila eta arrangoen begirunea galtzearekin, berdinkeriarekin, etc., Nietzscheren antzera. «Rousseau egon, Sokrate eta Budaren alboan dago, zibilizazio haundietako beste bozeramaile etikoak. Bere kultur-forma haundi guztien arbuioak, konbentzio esanahitsu guztienak, bere 'itzulera naturara' famatuak, razionalismo praktikoak, ez dute zalantzarik uzten horren gainean. Horietako bakoitzak barnetasun milurtetar bana eraman du hilobira. Gizatasunaren ebangelioa predikatzen dute, baina hirikume inteligentearen gizatasuna da, hiri berankorrez eta haren kulturaz gogaiturik dagoenarena, haren arrazoimen 'hutsak', arimagabekoak alegia, salbazioa bilatzen bait du hiri hartatik eta haren larderiazko formatik, laztasunetatik, barnekorki jada bizipenik ez duen eta horregatik higuin zaion sinbolismotik. Dialektikoki desegin egiten da kultura».\nSozialki, beraz, zibilizazioan jendeteriak, saldoak, masa nagusitzen dina. Hiria, kosmopolia. «Hiriandi guztietakoa, herria izan ordez, formagabeki uhalditzen den jendilajea da; errogabeko masa hiritarra da, oi Polloi, Athenain esan ohi zutenez («askoak»), naturarekin bateginik hazitako gizatasuna izan ordez, hiriko lurrean ere baserritarra bait da hori, kultur-paraje batean». Saldo-jende hau, sustraiak galduta, antzua eta agorra eta elkor esterila da. Ez du ezer sortuko. Okerrago dena, desegilea da. Kulturak bere indar eta kreatibitate garaian sortu duen dena, ordenua eta arrangoak, etab., dena birrinduko du saldoak: saldoa delakoxe, forma gabekoa, nahaspiloa: «Formanik eza bera da (masa alegia), zeharo; edozein forma-modu herra gorriz pertsegitzen duena, arrango diferentzia oro, jabego organizatu oro, jakintza organizatua. Kosmopolietako nomadismo berria da, esklabuek eta barbaroek bezala antzinatean, Tschudrek Indian, gizakia den edozerk, berdinki uhol-gainezkor bat osatzen bait dute horretan, bere jatorriarekin etendura guztizkoduna, bere iragana ez onartzen eta etorkizunik eduki ez, dagoena. Laugarren estatua bilakatzen da horrela, historigabeziara lerratzen den historiaren espresioa. Masa errematea da, ezerez arradikala».\nMasa-gizartean, kultur gizarte kreatiboan eragile ziren printzipioen ordez, dirua bihurtzen da eragile eta printzipio nagusi. Politikan: alderdiak, demokrazia. «Liberalismoaren eta sozialismoaren kontzeptu guztiak, diruak ipini ditu zirkulazioan, eta diruaren interesetan» hain zuzen». Azkenean Spenglerentzat garbi bait dago, «demokrazia eta plutokrazia esanahikideak direla». Masak berak, besterik uste badute ere, objektu soil dira agintari berrien eskuetan: «'Herriaren autodeterminatzeko eskubidea', gizabidetsua da horixe mintzamoldea».\nKultur aldiko gizartearen aldean, estamentu klasikoak ez, baina Alderdiak altxatzen dira nagusi. «Estamentu jatornizkoak noblezia eta apezgoa dira. Alderdia, jatorrizkoa diruaren eta izpirituarena da, liberala, hiri haundikoa (...). Aristokratikoa, hirietako izpirituaren destaina da; demokratikoa, baserritarraren destaina, larderriaren gaitzerizkoa. Estamentu-politikaren eta Alderdi-politikaren diferentzia da, estamentuen kontzientziaren eta Alderdien kredoarena, arrazaren eta izpirituarena, hazkundearen eta eraikundearena. Aristokratikoa kultura betegina da, demokratikoa zibilizazio kosmopolita hasiberria, aurkatasun hori zesarismoan gaindi dadin arte».\nSenak eta barne-indarrak zeraman kultur gizon landatar kreatiboaren lekuan intelektual kaletar sustraigabekoa altxatzen da orain buruzagi. «Hiri kosmopolitetan, historia duen eta nazioa bere baitan bizitzen duen, errepresentatua sentitzen duen eta gidatu egin nabi duen gutxiengo baten alboan, beste bigarren bat ari da ernetzen: denboragabe, historigabeak, gizakume literarioak, arrazoien eta kausen gizakumeak, ez patuarenak, barnekiro arrotz bilakatuak odolari eta existentziari, ernetasun pentsakorra osoki, jada 'zentzuzko' edukinik ezin diotenak aurkitu nazioaren kontzeptuari. Berak ez bait dira handarrak, izan ere, honez gero, existentzia-uhizien formak izaten dira eta kultur-herriak; kosmopolitismoa, aldiz 'inteligentzien' ernetasun-elkargo hutsa da. Patuaren gorrotoa dago han, historiarena bereziki, patuaren adierazpen gisa. Nazionala hartaraino izaten da oro arrazazkoa, mintzairarik ere ez bait du aurkitzen eta pentsamendua galdatzen duen guztian hondamendiraino moldegabea eta desanparatua geratzen da. Kosmopolitismoa literatura da eta dirau, indartsu arrazoietan eta ahul haien defentsan, arrazoi berriekin ez, baina odolarekin». «Mundu-hiritan iaioak eta bake unibertsalaren eta herrien kontziliapenaren amesturuak - Inperio gudukatzaileetako Txinan, India budistan, helenismoan zein gaur -horiek Fellahismoaren buruzagi izpiritualak dira. Panem et circenses- hori ez da pazifismoarentzat beste formula bat baizik... Pentsamendu hutsa, bere buruaren jabe lagata, beti izan da bizitzaren axolarik gabekoa eta beraz historiaren etsaia, gerraren ez zalea, kastagabekoa (...). Herri orok sortzen du horrelako -historikoki begietsita- zaborreria».\nBaina orain, dagoeneko, zibilizazioak berak hondalea jo du, intelektualismoen garaia bera funtsean pasea da: «Inork ez luke horri buruz engainatu behar, teoriaren aroa guretzat ere badoala akaberara. Liberalismoaren eta sozialismoaren sistema haundiak, denak 1750-1850 artean sortuak dira. Marxenak ia ehun urte du gaur-egun eta azkenekoa bera izan da»; «azken batean ez dira errefutatu egiten, aspergarri biburtzen baizik. Rousseau aspaldi bihurtu zen eta Marx laster bihurtuko da».\nParlamentarismoak eta demokraziak ere eman dute ematekoa. «Hauxe da demokraziaren akabera». Halere -eta hortik sortzen da gaurko borroka- demokratek beren idealei atxekirik jarraitzen dute, ordua pasa dela ikusi gabe. «Baina demokrazia beheitikorrak oker bera egiten du, eutsi egin nahi izatean, atzokoa zen idealari. XX. mendearen arriskua hori da. Edozein bidetan zesarismora, Caton bat beti aurkitzen da».\nIndar bat ari bait da ordea sortzen, demokraziok gainditu eta zesarismora garamatzana. «Eta orain garaia lehertu da, odolaren ahalmen formalak barrenean berriro iratzartzen bait direnak hor, hiri haundietako razionalismoak hagorikatu zituenak (...). Zesarismoa demokraziaren lurrean ernetzen da, baina haren sustraiak odolaren eta tradizioanen lurrazpi barrenetan atxekitzen dira sakon».


Bizkaiko dantza eta dantzariak: erakusketa Bilboko Euskal Museoan\nBizkaiko dantza eta dantzarien ondarea errebindikatzen\nBilboko Euskal Museoan egiten ari diren erakusketan, Iñaki Irigoien ikerlaria omenduko dute.\nBizkaiko dantza eta dantzarien mundua aztergai Bilboko Euskal Museoan\nBizkaiko dantza eta dantzarien mundua aztertzen du Bizkaiko Dantzarien Biltzarrak Bilboko Euskal Museoan. Erakusketaren osagarri legez, Bilboko Plaza Barrian Bizkaiko dantzak zuzenean ikusi ahal izango dira apiriletik ekainera bitartean.\nBizkaiko dantza eta dantzarien ondarea errebindikatzen du erakusketak. Jolas eta olgetarako ohiturak aldatu arren, dantza tradizionalak bizirik irauten baitu egun ere. Erakusketak, bi gelatan, batetik erromeria bezalako herri dantzak, eta bestetik kaxarranka edo ezpata-dantza moduko erritu dantzak aurkezten dizkigu.\nBizkaiko dantzarien biltzarrekoen iritziz azken aldian plazetan dantzatzen elkartzeko ohiturak jende asko berreskuratu ditu dantzarako. Irudi, jantzi eta grabazio eta azalpenez hornituta dago erakusketa, baina apiriletik ekainera, Bilboko Plaza Berriak Bizkaiko dantzak eskainiko dituzte hemengo dantza taldeek.\nDantzarien Biltzarrak berriz, Iñaki Irigoien ikerlaria omenduko du. Hain zuen, Euskal Herri osoko dantzen ikerketa, bilketa eta zabalkundean egin duen bizi osoko ekarpenagatik.


IRAIA, NESKAK TXAPELDUN\nNoiz hasi zinen futbolean jolasten?\nNire lehengusu nagusiarekin hasi nintzen futbolean jokatzen 3/4 urte nituelarik. Jada nagusiagoa nintzenean Laudioko ikastolan 7 urte nituenean mutilekin futbol 5ean jolasten hasi nintzen.\nZenbat urte daramatzazu Athleticen jolasten?\n9 urte daramatzat Athleticen jolasten nahiz eta segituan ez izan. 17 urterekin hasi nintzen bertan eta 4 urte neramatzanean Floridara joan\nNintzen bertan urte batez futbolean aritzeko. Hurrengo urtean bueltatu eta aurten betetzen dut bederatzigarren urtea Athleticen.\nBetidanik nahi izan duzu nagusitan futbolari izan?\nBai, txikitatik nahi izan dut futbolaria izan, etxean futbolerako zaletasuna betidanik egon baita.\nNor da zure ustez futbol jokalari onena emakume mailan?\nMarta Bieira emakume brasildarra da nire ustez jokalaririk hoberena.\nNoiz ikasi zenuen euskara? Non erabili izan duzu?\nEuskara ikasi dut gaztelera baino lehenago. Familian betidanik hitz egin dugu eta, gainera, beraiek oso kasu arraroetan hitz egiten didate gaztelaniaz. Beraz, gaztelania beranduago ikasi nuen, behin ikastolan nengoelarik. Horrez gain ikasketak beti egin izan ditut euskaraz bai ikastetxean, baita unibertsitatean ere.\nNola iritsi zinen Athleticera?\nFutboleko lehen pausuak Lauron egin nituen, ondoren Sondikara igaro nintzen eta bertatik Leioara. Behin Leioan nengoela Athleticek fitxatu ninduen 3 urte beranduago Floridako talde batean ibili nintzen urte batean, ostean Athleticera itzuli nintzen arte.\nFutbolean aritzeaz aparte ze beste zaletasun dituzu?\nateratzea zinemara joatea eta beste hainbat gauza egitea gustatu, ez daukat jarduera horiek egiteko denbora askorik. Nahiz eta beti topatzen dudan afaldu aurretik edo arratsaldeetan lagunekin zerbait hartzera joateko denbora.\nBa duzue zuek inolako errepresen-tanterik?\nSoldata kobratu arren ez dira oso soldata handiak, beraz ez daukagu errepresentanteak izateko aukera. Hala\nere, badira 2 edo 3 jokalari errepresentantea dutenak, baina hauek Estatu Batuetako ligan jokatzen dutelako dituzte, bertan soldata handiagoak jasotzen baitituzte.\nFutbolaz aparte ba al daukazu beste lanbiderik? Eta ikasketarik?\nHeziketa fisikoan lizentziatua naiz, pasa den urtean karrera bukatu nuen eta Bizkaiko futbol basearekin egiten du lan gaur egun, emakumeen futbola sustatu nahian, esaterako: ikastaroak eginez, entrenatzaileak sortuz…\nZein izan da zure golik hoberena?\nGolik hoberena Alemaniaren aurka Europako txapelketaren finalean sartutako gola izan zen azken momentuan sarturikoa.\nZein sari irabazi dituzu?\nHiru superliga eta Europako txapelketa irabazi ditut.\nLesio ugari izan al dituzu?\nAskotan lesionatu naiz nire karreran zehar, peronea apurtu dut esaterako. Gaur egun orkatilako ligamendua apurtuta daukat.\nNola iritsi zinen tailer hauetan parte hartzera?\nNiri euskara eta kirola bultzatzeko tailer hau Itzargik proposatu zidan eta interesgarria iruditu zitzaidanez gero euskara bultzatzeko modu hau baietz esan nuen.\nGaur egun horrenbeste emakume izanda zergatik emakumeen kirolak mutilenak baino arrakasta txikiagoa dauka?\nKirola gure gizartean mutilena izan da betidanik, nahiz eta zorionez gaur egun aldatzen doan pentsatzeko modu hori Espainia eta baita Euskal Herria ere beste herrialde batzuekin konparatuta atzeratuta dabiltza emakumea eta kirolaren arloan. Esaterako Alemaniako emakumeen kirola famatuagoa da penintsulan baino. Arazo nagusia gizartean dago, gaur egun ere oraindik pentsatzeko modu matxista ugari baitaude.\nSelekzio ugaritan jolastu al duzu? Ba al dago beste Athleticeko neskarik bertan?\nEuskadiko eta Espainiako selekzioan ibili naiz. Athleticeko neska ugari doaz selekziora.\nAthleticen jarraitzeko asmorik daukazu?\nBeste urte baterako kontratua daukat baina nesken kasuan lana bide dela arrunta da futbola 26-27 urte bitartean uztea. Baina, hala ere, futbolean jarrai\ntuz ezkero Athleticen jarraituko nuke oso gustura bainago.\nDiru-laguntza eta bidaiatzeko moduen aldetik zelan ikusten duzu Athletic eta nesken ligako beste hainbat ekipo?\nNesken kirolak diru gutxi mugitzen duen ezkero talde batzuk kondizio nahiko txarretan dihardute. Zorionez Athletic nahiko ekipo egonkorra da eta ez dugu diru arazorik, horrez gain hegazkinez bidaiatzen dugu eta hotel onetan egoten gara. Zoritxarrez beste neska talde batzuk askoz egoera txarragoetan egoten dira: alde batetik, ez dute kobratzen eta bestetik, autobusez egin behar izaten dituzte bidaia gehienak.\nNoiz erabiltzen duzu euskara?\nEuskara normalean erabiltzen dut, bai etxean, lanean eta baita futbolean ere. Hala ere ekipoko eta lagun batzuekin gazteleraz aritzen naiz ez baitute euskara ulertzen.\nGARAZI CADIERNO eta GARAZI OÑEDERRA\nArgitaratzailea NAGUSIA noiz 17:11\nBATXILERGOKO DRON PROIEKTUA\n4.DBHko IKAS BIDAIA (2)\nAGATE DEUNA (1)\nAGENDA 21 (47)\nBALIO ETIKOAK (1)\nBATXILERGOAREN AGURRA (1)\nBertso eskola (1)\nBertso saioa (2)\nCeferino Maestu (1)\nDC TALDEA (10)\nEskola kontseilua (1)\nEUSKAL ASTEA (25)\nEuskararen astea (3)\nGIZARTE ZIENTZIAK (12)\nHEZIKETA FISIKOA (3)\nIKAS BIDAIA (2)\nKULTURA ZIENTIFIKOA (1)\nkutsadura elektromagnetikoa (1)\nLITERATURA UNIBERTSALA (6)\nNATUR ZIENTZIAK (16)\nPRENTSA TAILERRA (2)\n▼ 05 (9)\nJON ARRETXE: OSTEGUNAK Ni Solokoetxeko 4. DBHk...\nNAFARTAR BAT GUREKIN, GORKA IRAIZOZ - Nongoa z...\nTXORI URDIN FITXA TEKNIKOAIzenburua: Txori urdin...\nSOLOKOETXE ETA KORRIKA\nIRAIA, NESKAK TXAPELDUN Noiz hasi zinen futbolean...\nBESTE KULTURA ERE DUTEN LAGUNEKIN HIZKETAN Azk...\nJOKIN, IRAKASLEA ETA… GEHIAGO Hemen daukagu Jok...\nESKOLARTEKO BERTSO LEHIAKETA Euskara asteko egu...\nSOLOKOETXE ETA KORRIKA 17 Korrikaren 17. Edi...


Zineuskadi Durangoko Liburu eta Disko Azokan\n2016 Azaroa 30\nMarrazki bizidunen eta bikoizketa tailerrak antolatu eta hiru filma eskainiko ditu\nAzkeneko edizioetako ohitura errepikatuz, Zineuskadik hainbat ekimen antolatu ditu ostiralean, abenduaren 2an, hasiko den Durangoko euskal Liburu eta Disko Azokan. Topagunearekin elkarlanean marrazki bizidunen tailerra, bikoizketa tailerra eta Zinema Euskaraz programari esker bikoiztutako haurrentzako hiru pelikulen emisioa, hain zuzen.\nBi tailerrak ostiralean egingo dira. Goizean, 14-16 urte bitarteko gazteekin marrazki bizidunen tailerra izango da. Hiru txandatan, Derrigorrezko Bigarren Hezkuntzako 3. eta 4. mailako ikasleek marrazki bizidunak nola egiten diren ikusteko aukera izango dute.\nTailerra EHUko Arte Ederretako irakasleek emango dute, eta Zineuskaditik azaldu dutenez, “gazteak animazioaren munduan sartzeko aukera izango dute. Tailer praktikoa izango da; pika pika izeneko teknika ezagutuko dute, hau da, linterna batzuekin marrazkiak egin eta taldean animazioa osatuko dute”.\nZinema Euskaraz\tTailerrez gain, Irudienea guneak Zineuskadik kudeatzen duen Zinema Euskaraz programako hiru film hartuko ditu abenduaren 4an, 5ean eta 6an: Pixkanaka-Pixkanaka, Marko Makako eta Pan, sekula betirako bidaia.\nHiruretan lehena Pixkanaka-Pixkanaka izango da (abenduak 4, igandea, 16:00etan). 2-4 urte bitarteko haurrei zuzendutako pelikulak sei istorio poetiko gozo eta dibertigarri ekarriko ditu, zenbait pertsona eta animaliaren gorabeherak kontatuz: ozeanoan bizi den kartoizko mutiko batena, ilargira heldu nahi duenarena edota oihaneko zarata arraro batek harrituta dauzkan animalia batzuena.\nMarko Makako (abenduak 5, astelehena, 15:00) bere ametsetan, krimen handiak argitzen dituen polizia atsegina da. Errealitatean, ordea, uharte tropikal lasai bateko hondartzain arduratsua baino ez da, eta Karlo bere uhartera iristean bere ametsak ez zapuzteko ahalegina egin beharko du, Karlok kasino bat eraiki eta bere burua uharteko presidente izendatu nahiko baitu. Pelikula 4-8 urte arteko neska-mutilei zuzenduta dago.\nPan, sekula betirako bidaia (abenduak 6, asteartea, 14:30) 8-12 urteko haurrei zuzendutakoa da. Peter, 12 urteko mutil pikaro eta bihurria da. Londresen bizi den umezurtz etxe goibel eta tristean, ordea, ez dituzte ezaugarri horiek gogoko. Bizitza guztia bertan pasa ondoren, ezin sinetsiko gau batean bidaia zoragarria hasiko du fantasiaz beretiko mundura, Sekula Betira.


CUPek mobilizazio propioak egingo ditu Diada egunean | Mundua | Berria\nCUPek mobilizazio propioak egingo ditu Diada egunean\nManifestazioak antolatu ditu Bartzelonan, Lleidan, Gironan eta Reusen, eta dozenaka ekitaldi egingo ditu Katalunian\nEzkerreko mugimenduen agerraldia. CUP Tamaina handiagoan ikusi\nCUPek eta haren inguruko ezkerreko mugimenduek kaleko mobilizazioak indartu nahi dituzte berriro, eta Diada eguna baliatu nahi dute horretarako. Lau manifestazio eta hainbat ekitaldi antolatu dituzte irailaren 11rako, ANC Biltzar Nazional Katalanak eta Omnium Culturalek antolatutakoetatik aparte. Diada eguna "herritarroi kentzen ari zaizkigun eskubideak berreskuratzeko abiapuntua" izatea nahi dute Kataluniako Ezker Independentista osatzen duten taldeek: CUP, Endavant, Arran, COS, SEPC eta Alerta Solidaria. Gure izenean erabakitzen jarraitu ez dezaten: Herrialde Katalanetan, autodeterminazioa izango da manifestazioetako eta ekitaldietako leloa.\nMobilizazioekin aurre egin nahi diete "Espainia antidemokratikoari", baina baita "2.0 prozesismoari" ere, Mar Ampurdan Raizeko bozeramailearen esanetan. Fede gutxi dute erakundeengan. Ez Kataluniako Gobernuarengan, ez Kataluniako Parlamentuarengan: "Ez daude prest aurre egiteko eta eraginkorrak izateko, ez autodeterminazio eskubidea gauzatzeko, ezta eskubide sozialak berreskuratzeko ere". Beren iritziz, Kataluniako Parlamentua "edukiz hustuta" dago, Espainiako Konstituzioko 155. eta 135. artikuluen menpe. "Beraz", esan du Ampurdanek, "erasoaldi hori ezin da parlamentutik egin, jendeak egin behar du, langileek, herri eta hirietan". Dei egin die herri mugimenduei indarrak eta aldarrikapenak batzera, borroka guztiak batzera: autodeterminazioaren eta independentziaren aldekoak, feminista, ekologista, etxebizitza duinaren aldekoa, laneko prekarietatearen kontrakoa eta eskubide zibil eta politikoen aldekoa.\nIrailaren 8an egingo dute manifestazioa Gironan, eta Diada egunean Lleidan, Bartzelonan eta Reusen. CUPek eta gainerako ezkerreko mugimenduek ez dute argitu ea beren jarraitzaileak ANCren eta Omnium Culturalen manifestazioan parte hartzera deituko dituzten.


Nola aurkitu zure ametsetako mutila 13 urte\nNola aurkitu zure ametsetako mutila 13 urte? Beti pentsatzen duzu, galdetu egunean ehun aldiz, baina inork ez dizu lagun. Izan ere, zuk dena egin dezakezu, apur bat besterik ez duzu behar.\nBeraz, nola zure ametsetako tipoaren bila 13 urte? Lehenik eta behin, zehaztu non bilatu behar den.\nErantzuna erraza da - Interneten. Datazio asko daude, txat-gelak, ondo, "VKontakte", noski, gehiegi. Hori dela eta, leku askotan erregistratu eta nonahi utzi zeure buruari buruzko informazio interesgarria. Gainera, irudi cool asko egon behar dira. Galdetu argazkiak neska-lagun batetik argazkiak ateratzeko. Irudiak ezberdinak izan behar lirateke: kalean, etxean, klubean. Hartu argazkiak arropa ezberdinetan, planteamendu desberdinetan. Inor ez bazaitu, ez zaitez etsi. Argazkiak bikaina lortzen da zuk zeuk tiro egitean ere. Telefonoa erabil dezakezu. Goiko ikuspegi onena. Horra nola zure begiak nabarmentzen dira, eta mutilek oso begi handiz begiratzen diete gustuko. Era berean, saiatu zure ezpainak plump direla ziurtatzeko. Argazkiak Photoshop-en editatzen dira onena, efektu interesgarriak gehituz.\nArgazkiak prest daude ondoren, argitaratu blog guztietan, txatean, jarri harremanetan. Gutxiena ahalik eta azkarren, eguneratu albumak eta gutxienez hogeita hamar argazki gehitu aldi berean. Beraz, mutilek eskertzen dizute eta argazkigintza gustuko duzula konturatzen zara. Eta oso ona da neska batek hobby bat duenean. Ez itxaron norbaitek idazten. Begiratu mutilen profilekin, aukeratu nor diren zurekin eta idatzi zeure burua. Zenbat eta gehiago idatzi, orduan eta handiagoa izango da zure maitea aurkitzeko aukera. Era berean, guys kontaktuari gehi diezaiokezu. Jakina, zure hirian bizi direnen bila dabiltzanek 100% aukera dute. Ez jaramonik egingo aplikazioak uko egiteko. Bakarrik dira mugatua, jendea ez duten nesken artean ospea harro ez duten interesgarria. Eta avatarean, ziurrenik, ez da benetako irudia. Aplikazioak baztertu egiten ditu jakintsu beldurgarriek, eta ez dute ulertzen zurekin harremanetan jartzeko aukera ez dutela.\nZiurtatu txat batean eseri. Eta hobe da ez bakarrik egotea, beti aurkituko duzu zure ametsetako mutila. Aukeratu zeure burua ezizen mota eta leuna, guys maite cute, kavainyh neskak delako. Izen ezazu "cutie sweet little", "eguzki gozoa", "nyashnaya nyaka" edo horrelako zerbait. Horrelako nickek guys merezi duten arreta erakartzen dute. Guztiok idazten duten guztia erantzun. Jakina, ez ahaztu argazkiak ikusi behar dituzula. Mutil ederra behar duzu, bestela, zentzuzkoa da berarekin. Ez gastatu hainbeste ahalegina neskalaguna ez zela ebaluatu ehun pilotak egiteko. Ziurtatu harremanetarako informazioa lagun berriei uzteko, zurekin harremanetan jartzeko. Telefono mugikor ugari baduzu, idatzi zenbaki guztiak dei bat galdu ez dezan. Zentzuduna ere bere zenbakia utzi badu, ezin duzu bere deia itxaron, idatzi eta deitu zeure buruari. Guys maite arreta, eta oso pozik izango da bere pertsona interesa duzula. Ziurtatu gazteek eskainitako bilerak adostea. Beraz, gizon gazteak bizitza errealean ikusi ahal izango duzu eta ikusi nahi baduzu. Egun bakar batzuk ere antolatu ditzakezu.\nAukeratu elkarrengandik hurbil dauden tokiak mugitzeko denbora asko alferrik ez izateko. Bide batez, urte batzuk baino zaharragoak diren mutilak ezagutu behar dira. Ezagutzen ari dira, bizitakoak, bizitzarako nahi duzuna ezagutzen dute. Ez jaramonik egin azpikulturaz arduratzen ez direnek, batez ere, hamasei urte baino gehiago badituzte. Adin honetan, bizimoduaz erabakitzeko dagoeneko behar duzu, eta oraindik ohikoa den arren, zergatik behar duzue hau? Amesgaiztoak beharbada besteen harro egoteko gai izan behar du: skateboarding edo bike, talde batean jolasten, parkour egiten.\nEra berean, guys ezagutu ahal izango duzu. Ezagutzen duzu, non zure hirian haurrentzako interesgarria eta independenteak biltzen diren. Joan zaitez. Ezagutu nahi dituzun mutilek, haiekin hitz egin, telefonoak hartu eta dei egin. Denbora ez dela esaten badu eta dei bat eskatzen du beranduago, deitu atzera, baina ez ordu erdi baino gehiago. Izan ere, gazteak ez du lanpetuta, nahikoa interesatzen bazaizu edo erraz utziko dizu. Gauez ere deitu dezakezu, zure neska-lagunaren ahotsa esnatzeko atsegina delako.\nJakina, behin betiko joan behar duzu klubetara. Hori da non arratsaldean ezagutu ahal izango duzu mutiko kopuru handi batekin. Gurasoak debekatzen badituzu, ez etsi. Betidanik modu bat aurkitu dezakezu egoeratik eta ez utzi bizitza hautsi. Bai, tamalez, mamás eta dads ez dira zure arazoak ulertzen. Horregatik, hobe da ezer ez jakitea. Esan neskalaguna zarela esatea, lagun bat eta bere ahizpa edo anaia zaharragoa konbentzitzea, ama edo aita izan dadin eta segurtasunez klubera joatea. Jantzi ahalik eta gehien. Saiatu zure burua arretaz begiratzea. Bide batez, ez ahaztu clubak marka arropa bakarrik agerraraztea. Ez da zentzudun arruntena arretaz jantziko duen neska bati arretaz emango. Klubean bakarrik ibili behar duzu, neska-lagunek ez lehiatzeko. Gauza bat beldurtzen bazaizu, edonork argi eta garbi uzten dizu edonor. Klubean, ahalik eta gehien, dantza solairuan edo taberna ondoan egon. Zentzudunak koktel bat eskaintzen badizu, ez egin uko. Guys ez dute jende xume gustatzen.\nJatorrizkoak eta alaia izan beti. Elkarrizketarako gaiak pentsatu, ahalik eta gehien hitz egin, dibertitu, barre egin. Zentzuduna gustuko baduzu - modu guztian zuretzako oso interesgarria dela erakusten du. Nahiz eta ez dakizu zer hitz egiten ari den, beti ados duzu hitz guztietan. Norabide guztietan lan egiten baduzu, laster aurkituko duzu munduko mutilik ederrena eta onena. Eta 13 urtetan zure maitea aurkitu dezakezu!\nEzin dut zentzuduna ahaztu. Zer egin behar dut?\nZer nahi dugu maitasunetik?\nNola aitortu maitasunean\nGizon batekin harreman erlijiosoaren hiru fasetan: pros eta cons\nEdertasunaren mesedetan ezti erabilgarriak\nEmakumeenganako akatsak gizonekin harremanetan jartzea\nAza gozo bizkorra\nHaurraren histeria: borroka eraginkorraren hiru harrerak\nKiwi frutako propietate erabilgarriak\nNola jarri umeak ilara batean haurtzaindegian?\nZer izan behar du ehuna, alergiak eragiteko?\nZer eragiten du familiako haurrek?\nJojoba olioa aurpegira\nZer da Lipofilling?\nLazy delicious - gozogintza krepe, errezeta argazkiak\nZaila da emakume bat ikertzaile gisa lan egitea\nNeska higiene, ile zaintzeko\nAdenoiditis akutua eta kronikoa eta tratamendua\nOgi-xerrak cheddar gaztarekin


Arazoak 25 • ZUZEU\nJadanik 55 emakume hil ditu indarkeria matxistak 2015ean. 55, urtea amaitzeko oraindik pixkat bat geratzen den honetan. Arazoak 25 baditudu, eta 26, 27… 55 arazo potolo, eta ezkutuan geratu diren guztiak. Inork euretaz hitz egiten ez duen arazo mardulen zerrenda luze eta zabala.\nLehendik ere arazoak baziren, eta gaur beste hainbeste erantsi dizkiogu egoerari; 55 emakume erahil. 55 arazo. Baina… itxaron… Gaur ez da arazoak oroitzeko eguna ezta? Gaur ez da azaroak 25? Ah, orduan ez dago arazorik… Zertan ari naiz bada Emakumeen Aurkako Indarkeria Matxistaren Kontrako Eguna ez den batean eurekin gogoratzen? Ni bezalako nesken egoera negargarria zergatik oroitzen dut gaur? Ez dakit nolatan gertatu den. Orain, gabonen atarian gaudela, ez al dugu familia ederretan pentsatu behar? Ez al ditugu arazo eta azaro guztiak ezabatu, eta dena ederra dela sinestu behar?\nemakumea, Indarkeria matxista, matxismoa\n17 pentsamendu “Arazoak 25”-ri buruz\nAitor 2015-12-15 11:11\nTerminologia feminista: gizona “hil da”. Bere kabuz? Ez, gizona erahila izanda emakume batengatik. 20 minutu egon da ezkutatua web orrian. Ondoren, ez da ikusten ere. Bigarren mailako biktimak gara gizonak, gure heriotzak ez du axola.\nDuela zenbait egun ordea, Berrian portadan egon zen bere senarrak hil OMEN zuen emakumearen berria. Total, bera bakarrik hil zela emakumea.\nEmakumea heriotz naturalez hilda: gizon batek hil du, eta portadan.\nGizona erahila, ez da ezer gertatu. Total, gizona zen. Ez du axola.\nBizi nahi dut, nik, nire aitak, eta nire semeek bizi nahi dugu, eta bizitzeko eskubidea dugu. Feminismoari ez.\nbat 2015-12-15 13:41\n1) Nik pertsona bat hiltzen badut ez da IA inon agertuko.\nETAren izenean hiltzen badut portada guztietan agertuko da, manifestazioak, kondenak, prentsaurrekoak, erreportajeak, kandelak…\nZergatik?? Agian ETAk jende asko hiltzen zuelako eta “arazo orokor” bat zelako, ez “gertakari zehatz” bat. Ba emakume eta gizonekin berdin. Urtea honetan 55 emakume hilik, ETAREN URTE GEHIENETAN BAINO ASKOZ GEHIAGO. Nik emakumeen hilketa “arazo orokorra” dela USTE DUT eta gizonena “gertakari zehatz bat”.\nBerdina gertaten da gai askotan: ni lan gabe baldin banago nire arazoa da baina langabezi tasa altua badaukagu “arazo orokor” bat da, kalean erortzen banaiz istripu bat da kontxean hiltzen den gazte kopurua “arazo orokorra da”, katarroak ez du bere egunik baina sidak bai, burgesek ez dute beren egunik baian langileek bai, ukabilkada bat ematea pertsona bati gauza bat da baina homosexuala-atzerritarra-euskalduna-espainola delako ematea beste bat da…\neta “arazo orokorra” ez izateak ez du esan nahi “Gizona erahila, ez da ezer gertatu. Total, gizona zen. Ez du axola.”\n2) feministik emakumeen hilketen aurrean altxatzen dira, gizonen hilketekin zu feministen aurka altxatzen zara. Nor altxatuko da gizonen hilketen aurka?\nn-bada 2015-12-15 15:14\nFeministak gero eta okerrago. Ikusten da diru asko dagola tartean eta horregatik biktima bakarren estatusa lortu nahi dutela. AVT-ek edo sionistek egiten duten antzera\nZapi 2016-05-31 13:48\nErabat ados. Bada garaia feminismoaren inguruan hausnarketa sakon bat egiteko.\nnineu 2015-12-15 16:04\neo. 2015-12-16 22:01\nAurreko galderarekin bat: 55 hildako, non, Espainian? Guri interesatzen zaigun datua EHkoa da. Eta baita nongoak diren hiltzaileak, euren jatorria. Izan ere, ezin zaio leporatu gure gizarteari edo gure hezkuntza sistemari gurea ez dena.\nLan hori egin eta gero, idatzi mesedez artikulu berria.\nUnai 2015-12-17 18:46\nFeminismoaren txorakeria ikastoletan sartzeak zoritxarra besterik ez du ekarri. Suizidio, preso, asesinato biktima, istripu eta etxegabe guztiak gizonak izateaz gain, Erresuma Batuetako gobernuak onartu du LEHENENGOZ (50 urte ondoren) gizona izatea desabantaila sozial bat dela:\n“The gap is so great that the UK’s university admissions authority has warned that being male could soon be seen as a new form of social disadvantage.”\n“Teachers are more likely to “mark up” girls’ work, says the study. It suggests that this leniency in marking is an unacknowledged reward for girls being more school-friendly.”\nNik badakit gure ikastolan neskatoei nota igotzen zaiela (zuzendariak behartuta) gehiago joan daitezen unibertsitatera, horrela estatistika hauek gurasoei saltzeko eta matrikulazioak igotzeko. Genituen zoritxarrez gain, orain hau.\nFeminismoa gelditu. Hemen eta orain, urgentziazkoa da! Gure semeek ez dute hau merezi.\neo. 2015-12-21 11:02\nBitxia artikulua eta are bitxiago jakinda BBCtik datorrela, politikoki zuzenaren jarioa zorrotz jarraitzen duen hori…\nEdonola ere, argi dago, neskak gizonak baino txukunagoak direla oro har eta eskolan formalagoak direla. Argiak ere badira asko. Nik uste gizonen parean, baina langileagoak izanda emaitza hobeagoak merezimenduz jasotzen dituztela.\nHori bai, ekimenari dagokionez, gizonek handiagoa dute. Gehiago arriskatzen dute, onerako zein txarrerako.\nn-bada 2015-12-21 01:08\nHauteskundetan nabaritu da feminismoak abertzaletasunari eman dion bultzada\neo. 2015-12-21 10:56\nPodemos/Ahal Dugu-ko zinegotzi batek esan zidan, berak ez zuela feminismoarekin bat egiten. Txorakeria deritzola.\nJakina, hau ez du publikoki esaten.\nLan batzuetan adibidez suhiltzaile izateko probetan, emakumeek abantailak dauzkate. Gizonek 50kg eraman behar dituzte proba batean eta emakumeek 10kg.\nBaina egoerra errealetan, hau da, eraikin batean erreskatea egin behar denean, 6 solairu igo eta ate bat bota behar duzunean, bizitzak jokoan daudenean… orduan indarra da garrantzitsu.\nEta probak gainditzen dituztenentzat, lan bera ematen zaie. Ez pentsa suhiltzaileek kamioia gidatu edo bulego lana bakarrik egin behar dutenik ez.\nZinegotziak esaten zidan bezala absurdokerira heldu gara, politikoki zuzena izateagatik.\nMaddi Etxeberria 2016-01-03 23:01\nHasteko, esan inondik inora ere ez dudala inor mintzeko idatzi, baina bai gizartean dagoen arazo bat salatzeko. Honekin ez dut esan nahi arazo gehiago ez dagoenik, eta gizonen heriotzak aipatu behar ez direnik, baina nik, librea naizen aldetik, gai honen inguruan idaztea pentsatu dut.\nBestetik, ados nago “bat”ek dioenarekin, eta erahildako emakumeena arazo orokor bat dela dioenarekin. Gizarteak duen hamarnaka arazoetako bat da, bai, tartean hau.\nAmaitzeko esan, 55 hildako hoiek Espainia mailakoak direla, eta ez dudala uste inondik inora ere hiltzaileen nondik norakoak argitu behar direnik; arazoa egon badagoela dakigunez, errua beste batzuei leporatzea ez baita inondik inora ere irtenbide egokia.\nBeraz, inor mindua sentitu bada barkatu, eta badakizue, zuek ere idaz dezakezuela hildako gizonezkoen inguruko artikulu bat.\nGotzon 2016-01-04 11:19\nAupa, Maddi, bada niri ezinbesteko datua iruditzen zait Eok eskatzen duen hori ematea, eskuragarria baduzu behintzat: «…eta baita nongoak diren hiltzaileak, euren jatorria». Informazioa ematen hasita, ahalik eta osoena eman behar dela deritzot. Deskuidoan «inongo jatorriko jendea ez kriminalizatzeagatik» bada datu hori ez ematea, orduan larria iruditzen zait, irakurlea inozotzat hartzea delako, edo kazetariak beste guztiok baino listoagoa dela uste duelako eta zer jakin behar dugun eta zer ez erabakitzen duelako, jainko-jainkosa gisara. Ez oso azkarrak eta ez oso tontoak ez garenok ere badakigu informazioa prozesatzen; ez pentsa Bermeoko batek (esate baterako) auto bat lapurtu duela irakurtzen dugunean bermeotar guztiak auto lapurrak direna pentsatzen dugunik. Baina Bermeokoa bada, eta kazetariak hala dela baldin badaki, esan diezadala: gero neuk erabakiko dut datu horri garrantzia asko, gutxi edo batere ez eman.\njonan 2016-01-04 11:48\nGizona kriminalizatzea ondo dago. Atzerritarrak ez.\nEndika. 2016-01-05 00:03\nBete-betean asmatu duzue Gotzon eta Jonan.\nEmakumeen aurkako arazoak proportzionalki handiagoak dira atzerritarren artean, bertako euskaldun+abertzaleen artean baino. Guk barneratua dugu berdintasuna, gure kultura ezberdina da.\nErasotzailearen jatorria ezkutatzea babukeria galanta da. Gizartea engainatzea. Eta arriskutsua emakumeentzat.\nMaddi Etxeberria 2016-01-05 13:05\nBadirudi, datuen arabera, urtea amaitu ostean Espainian hilak izan diren 56 emakumen artean, 3 izan direla Euskal Autonomia Erkidegoan; Nafarroan ez da heriotzarik izan. Gainera, hilak izan diren emakumeen 36 zirela bertakoak, eta 20 kanpotarrak. Erasotzaileen inguruan, informazioa bilatu dudan tokietan ez zuen zehazten, baina irakurriak ditudan artikuluen arabera, erasotzaileen artean bertakoak zein kanpotarrak zeuden. Gainera, emakumeen elkarteek diotenez, ia ofizialak bezainbeste kasu omen daude, arrazoi ezberdinengatik ofizializatu ez direnak, horrela, indarkeria matxista 2015 utzitako biktima kopurua 105era igoz.\nHemendik aurrera, bakoitzak nahi duen ondorioa atera dezala, bai erasotzaileen inguruan zein biktimen inguruan; euren jatorria, adina… nahi izanez gero kontuan hartuz. Ni ez naiz sartuko, baina uste dut oso argi gelditzen dela arazo handi bat dela, bertakoak edo kanpotarrak izan, azken batean gure inguruan dagoen arazo bat delako, eta edonork paira dezakeelako\neo. 2016-01-10 23:09\nZorionak Maddi ikertzeagatik.


"Berben Lapikoa", gaurdanik Ilaski Serranorekin\n2020/05/18 sustatu.com -- Albiste originala ikusi\nTelebista saio berria hasiko da gaur maiatzak 18 ETB1en. "Berben Lapikoa" elkarrizketa saioa hasiko da Ilaski Serranok zuzendu eta aurkeztuta. Hitzek edo berbek izango dute protagonismoa saio berrian. Astegunetan, 16:00etatik aurrera ordubetez egunero.\nLau elkarrizketa eskainiko dira atal bakoitzean. Idazle, musikari eta kultur arloko lagunak, euskara ekintzaileak, kirolariak, zientzia dibulgatzaileak, sortzaileak... COVID-19az ere arituko dira behin baino gehiagotan, bizitzen ari garen une hauetan solaskide guztien jardunean eta bizitzan duen eragina kontuan hartuta.\nDonostiako Tabakalera gunean prestatutako espazio batean eginak dira elkarrizketak.\nLehen atalean, Iker Galartza aktorea, Erlantz Fernandez tronpeta jotzailea, Asier Amondo Korrikaren arduraduna eta Clara Montero Tabakalerako kultura zuzendaria izango ditu Serranok gonbidatu.\nHurrengo eguneratako iragarriak: Kike Amonarriz Topaguneko lehendakaria, Maria Rivero musikaria, a Agurne Gaubeka Behatokiko arduraduna, Mikel Lizarralde CodeSyntax-ekoa Egunean Behin jokoaz aritzeko...


2018ko maiatzaren 20a, igandea | Ordua Euskal Herrian 17:51:03\nBarañaingo Hipotekek Kaltetuen Plataforma duela gutxi eratu duzue.\nDuela hiru hilabete. Harremanetan jarri ginen Iruñea eta Burlatako plataformakoekin eta abiarazi genuen. Harremanak ditugu Antsoain, Tutera, Berriozar eta Sakanako taldeekin ere. Zenbait bilera egiten ditugu baina, gehienbat, internet bidez dugu harremana. Eskerrak kaltetu gutxi dauden hemen, oraingoz bederen. Kalkuluen arabera %10 besterik ez da laguntza eskatzera etortzen dena. Zergatik ez gehiago? Eskaintza polita da: laguntza, presio sozial ez bortitza. Nire ustez gehienak kanpokoak dira eta uste dute gehiago dutela galtzeko irabazteko baino. Halere, hemengo jende gero eta gehiago dago kaltetua gaur egun.\nKanal hauetan artxibatua: Gizartea | Ekonomia krisia\nIruñeko Alde Gala Pin. Ekintzailea politikan


Debagoieneko EAko bost zinegotzik Alkarbiderekin bat egin dute - Debagoiena - Goiena.eus\nDebagoieneko EAko bost zinegotzik Alkarbiderekin bat egin dute\nJulen Iriondo 2009-06-18 14:46\nOrain arte Eusko Alkartasunaren izenean jardun duten Debagoieneko bost zinegotzik bat egin dute alderditik bereizi eta Alkarbide izena hartu duen taldearekin. Bergarako zinegotzi Lauri Askargortak, Elgetako Iñaki Ugarteburuk, Eskoriatzako Karmelo Lezetak eta Oñatiko Amaia Intzak eta Ernesto Murgiondok egin dute bat Iñaki Galdos buru duen alderdi berriarekin.\nBost zinegotziok jakinarazi dute aurrerantzean Alkarbideren izenean egingo dutela lan euren udaletan. Adierazi dute "erabaki mingarria" izan dela, baina "ezinbestekoa aldi berean, EAk hartu duen norabideagatik".\nDiote Eusko Alkartasunaren norabide berriak ez duela botoemaleen onespenik, eta horren ondorio izan direla hauteskundeetako emaitzak.\nEuren herriekiko eta herritarrekiko konpromisoa berretsi dute, eta euren ongizatea bermatzeko lanean jarraituko dutela gaineratu.\nAretxabaletako zinegotzi Lore Martinez eta Edorta Mendietak, aitzitik, Eusko Alkartasunan jarraituko dute, eta baita Arrasateko Pello Urizarrek ere. Are gehiago, dakizuen bezala Urizar bera izendatuko dute seguruenik alderdiko buru asteburuan Gasteizen egingo duten ezohiko batzarrean.


Manu Izagirre fue clave para recuperar el tolare en Katxola | Aiete – Lantxabe – Katxola – Ayete\nManu Izagirre fue clave para recuperar el tolare en Katxola\nEntrevista realizada en el año 2007\nAieteko Munto baserriko dolarea Katxolan jartzeko lanean dabil\nManu Izagirre Aldundiko Ondare Saileko kidea\nLantxabe Auzo Elkartea, Aldundiko Ondare Saileko kide Manu Izagirre, Munto baserriko dolarea erabiliz sagardoa egin ahal izateko Katxola baserrian. Egitasmoaz hitz egin du Manu Izagirrek. Donostiarra da Izagirre, «Lugaritzen jaioa», dio berak. Munto sagardotegia eta askaldegia izan zen garai batean eta Izagirre bertan egona da.\nNola sortu zen dolarea lekuz aldatzeko ideia?\nZehazki, Katxola baserrian dago gai honen jatorria. Lantxabe Auzo Elkartekoek Foru Aldundira jo zuten Katxola biziberritu nahi zutelako. Haiekin joan nintzen egun batean Katxolara eta dolarearekin zeuden kezkatuta; pixka bat utzita dago dolarearen egitura baino ez da geratzen; barrutik hutsik dago eta beraz, ezin da erabili. Auzo elkarteak dolarea zaharberritzeko diru laguntza eskatu zuen eta diru laguntza justifikatzeko proiektua egin behar zuten. Proiektua egiten ari ziren unean Muntoko jabeek baserria saldu zuten eta dardarka hasi ginen, Muntok oso objektu interesgarriak dituelako. Hori ikusita, erabaki genuen bi gaiak, Munto eta Katxola, lotzea, eta Muntoko dolarea Katxolara eramatea.\nNola lortu zenuten Muntoko dolarea baserritik ateratzea?\nDiru aldetik, ez zen batere garestia izan, baserriko jabeek dolarea bera eman zigutelako, eta tresneriaren leku aldaketa Udalak hartu zuen bere gain, eta lokala utzi zuen gauzak sartzeko. Ilusio handia egiten dit proiektuak; Muntoren bihotza, barrukia, bizitzaren parte bat berreskuratuko da, ikusiko da eta gainera, Katxolako dolarea osatuko du. Donostiako industriaurreko bat ekarriko du gogora; sagardoa ekoitzi eta saltzen zutenena.\n2007ko iraila. Data hori aipatu da Katxolan sagardoa egiteko. Ez al da azkarregi?\nTeknikoki posible da, baina ez dakit auzo elkarteak nahikoa baliabide ekonomiko izango dituen data horretara iritsi ahal izateko.\nAuzo elkarteak ordaindu beharko al ditu lanak? Aldundiak diruz lagunduko al du egitasmoa?\nAuzo elkarteak saiatu behar du ahalik eta erakunde gehienek proiektua babes dezaten; Aldundiak, Udalak eta Jaurlaritzak parte hartzen badute, askoz hobe. Batek laguntzen badu, zaila egingo zaie besteei ezetz esatea. Dena dela, horrek ez du esan nahi beste inoren babesa lortu ezean Aldundiak diru laguntza ukatuko dienik.\nZer zailtasun izango dituzue Muntoko dolarea Katxolan jartzeko orduan?\nKatxolako dolarea zaila da erabiltzen. Zorua zurezkoa da, oso zaharra da eta ez die likidoei eusten. Hala ere, ez gara jatorrizko zorua aldatzearen aldekoak. Olana iragazgaitza jarriko dugu zoruaren gainean. Hartara, sagardo denboraldia bukatuta, berriz ere jatorrizko egurra bistan geratuko litzateke. Argi utzi behar da, bestalde, Katxola ez dela ohiko sagardotegi bihurtuko; funtzio didaktikoa izango du gehienbat.\nMunto barruan egona zara. Nola dago baserria barrutik?\nPena handia sentitu nuen. Zimurrak ikusi nizkion, nolabait esateko. Konturatu nintzen bereak egin duela eta galdu egingo dela. Era berean gogora etortzen zaizu inguruko eta beste hainbat tokitako jende asko elkartu zela bertan.\nUdalaren Bigarren Mailako Babesa du Muntok; kanpoko egitura errespetatu behar da, alegia. Baserriaren barrualdea, aldiz, ez dago babestua eta eralda daiteke.\nOso gai konplexua da. Adibidez, udalek eta Foru Aldundiak arauak elkarlanean egiten badituzte ere, batentzat eraikin jakin batzuk dira inportanteenak eta besteak, aldiz, beste zenbait eraikin ditu buruan. Gero arkitektoen lana dago, subjektiboa da hori ere. Horrekin guztiarekin batera, eraikina publiko edo pribatua den kontuan hartu behar da. Eraikina publikoa bada, askoz errazagoa da babestea. Munto historikoki eraikin interesgarria zen, baina ez zen eraikin singularra, kanpotik ikusita. Donostiako baserri asko dira Munto baino garrantzitsuagoak, bai artistikoki eta bai historikoki ere, eta ez dute inolako babesik. Gai zaila da.\nEsta entrada fue publicada en Actualidad, Literatura cine cultura el 16 mayo 2013 por Lantxabe.\n← Empiezan a llegar los recibos por las tasas de agua y basuras Flora y fauna: una buena gestión del Bosque de Miramon →


Irakasleei aitortza egiteko kanpaina abiatu du Lakuak; honela gogoratzen dituzte ikasle ohiek | NAIZPLUS | Naiz\n2021 ABEN. 01 - 14:03h\nIrakasleei aitortza egiteko kanpaina abiatu du Lakuak; honela gogoratzen dituzte ikasle ohiek\nErretiroa hartu berri duten eta lanean aurten hasi diren profesionalak alboan jarriz belaunaldi-erreleboa adierazi nahi izan dute ekitaldi batean. Bertan, kanpainaren baitan sortu duten pertsonai ezagunen spota aurkeztu dute, non euren iraskasleak gogoan dituzten.\nAnne Igartiburu aurkezleak, Toti Martinez de Lezea idazleak, Axi Muniain surflariak, Pedro Miguel Etxenike fisikariak, Africa Baeta kazetariak eta Andoni Luis Aduriz sukaldariak txikitan izan zituzten irakasleak gogoan izan dituzte Lakuako Gobernuak sortu berri duen spotean. Bideoa gaur Bilbon aurkeztu duten Hezkuntza Sistemako irakasleei aitortza egiteko kanpainari lotuta dago.\nHoriek guztiek, haurtzaroko edo nerabezaroko irakasleren batek utzitako arrasto sakona kontatzen dute bideoetan, maitasunez eta esker onez beteriko hitzetan. Urtetan atzera egingo dute, eskola garaira, irakasle haiek transmititu zizkieten balioen testigantza emateko, eta bizitzan zehar lagun izan dituzten irakaspen baliotsuak gogoratzeko. Oraindik ahaztu ez duten irakasle hark nola lagundu zien barnean zekarten ahalmen guztia estimatzen eta ateratzen ere azalduko dute.\nKanpaina honek herritar guztiei gonbita egin nahi die, une batez ariketa bera egin dezaten, familian edo lagunartean, gogora ekarriz zein irakaslek markatu zuen norbera era positiboan.\nEuskarazko bertsioan agertzen dira aurkezlea, idazlea eta surflaria.\nIgartiburuk gogoan du nola txikia zela euskara ikasteko testu liburu gutxi zeuden, eta Elorrioko ikastolako irakasleek testuak pilatu eta irakurtzen eta idazten ikasteko liburua osatu zutela.\nMartinez de Lezeak, berriz, «aurpegi alaieko irakasle zaharra» ekarri du gogora. Literatura maitatzen zuen, gerora idazle ospetsu bilakatuko zen gasteiztarrak bezala.\nMuniain bere jarduerarekin zerikusirik ez duen musikako irakasleari buruz mintzatzen da bideoan,. nortasuna izaten irakatsi ziona, eta euskal kultura eta folklorea transmititu zizkiona.\nGaztelerazko bertsioko protagonistak dira kazetaria, ikerlaria eta sukaldaria. Bertan, Baetak bere filosofiako irakasleaz maitemidu zela aitortzen du, eta honi esker konturatu zela idazten ona zela; Luis Adurizek motibatzailea izan zen maisua du gogoan; eta Etxenike, ordea, ikasi zuen irakurtzea eta memoria izatea garrantzitsua dela.\nBilbon egin dutene ekitaldian Hezkuntza Sistemako ordezkariak izan dira: iraskale, familia, ikastetxe publikoetako zuzendariak, itunpeko ikastetxetako patronalak, unibertsitateko zein lanbide heziketako arduradunak, EAEko Eskola Kontseilua edo hezkuntza arloko ordezkaritza politikoa, besteak beste.\nIrakasleak izan dira ekitaldiko protagonistak, eta horregatik taldeka oholtzara igotzeko deitzen joan dira. Lehenik erretiroa hartu berri dutenak, eta ikasturte honetak irakasle lanetan hasi direnak ondoren. Zortzi profesionalak oholtzan zirela, belaunaldi-erreleboa eszenifikatu nahi izan dute.


2019ko maiatzaren 25a, larunbata | Ordua Euskal Herrian 07:35:17\nrtero izaten gara abenduaren hasierarekin Baztan aldean, Arizkungo bidegurutzean. Lagunak egin ditugu asko urteen buruan. Badira Baztanen bertsotan aski ongi moldatzen diren gazte eta gaztetxoak, Mariano Izeta erlojugile zenari, aldegin zuelarik, ez baitzitzaion ahaztu kuerda emanda joatea. Aurten edadeko gizon baten joerak harritu gaitu ordea. Olabidekoa da izatez, eta bertsotan poliki moldatzen da. Bertso zaharrak jatorrizko doinuan kantatzea du baina, berezitasuna. Kasete bana oparitu zigun inguru haietako bertso zaharren -ehunen bat- grabazioarekin. Ez dirudi mirari. Baina kaseteak banan bana grabatuak zirela jakitean ahoa bete hortz utzi gintuen. Egungo ikuspegitik batek baino gehiagok barre egingo lioke aitonari, zinta bakoitza banan bana zer grabaturik ez dagoela titiko haurrak ere badaki eta. Gaur dena da kopia eta kopiaren kopia. Baina gainerakook oker eta aitona zuzen ez ote dabilen jabetu naiz. Sisifok ere ez zuen bere helbururik lortu baina ahaleginean giharrak landu zituen. Olabideko aitonari ez zaizkio sekula hainbat aldiz grabatutako bertsoak ahaztuko. Eta helburua ez zen lan gutxirekin etekin handia ateratzea ezta? Orduan ba!\nEdo Riomundo edo dena delako eleberri hori. Argia ikusi ondotik ez dut irakurri, haurdunaldia gertu samarretik segi nion baina. Kontuak kontu, gure adiskide bat Durangon Arzalluz eta Otegirekin "salduena"ren borrokan. Askok ez du ezagutuko baina Jon Maia Soriaren umorerako joera etengabea da. Riomundo idazten ari zela, hasten zehazki, alegia bukatzen, etxe-aldaketa batek harrapatu zuen bete-betean. Zortedunok badakigu etxe berrirako mudantzak zenbat lan ekarri ohi duen: obraren gainean egon, batekin hitz egin, besteari erregutu, mehatxuren bat egin tarteka, trepetak lekuz aldatzen hasi... Jonek etorkinei bestelako begiz nola begiratu irakatsi digu. Eta literatura-ikasgai bat ere eman digu. Hainbeste mendeko ika-mika, zirt-zart batean erabaki du. Literaturak balio du, tximetaraino zauzkan azulejista akabatzeko. Fikziozko hilketa batek ere izugarri lasaitzen baitu barrua.\nUrtearen azkenaurreko egunarekin eman du azken hatsa Kuban. Ez dakit zehatz-mehatz zenbat urte zituen, baina duela bederatzi oso zahartzat jo nuen. Bera zen ezagutu dugun inprobisatzailerik itzaltsuena. Itsua zen gainera. Iberoamerikar orok aitortzen zion "dÃ©cima"ren jiran izan zuen eragina. Kuban, joandako mende osoan repentismoak izan duen izar eta aitzindari nagusitzat jotzen zuten. Ni beste detaile batekin geratu nintzen Veracruzen, Mexikon, elkar ezagutu genuenean. Eloina, emaztea, zuen itsuaurreko. Eta Eloinak, afalondo batean kontatu zidan, ahapeka badaezpada senarra urrun samar egon arren, blokeoaren kariaz ez zutela izaten nahi hainbat okela jateko. Hamabostean behin edo tokatzen zitzaiela, NaborÃ Literatur Sari Nazionalaren jabe izan arren. Eta kontatu zidan, ahotsa are apalagotuz, berari zegokion okel-arrazioa senarrari ematen ziola, honen itsutasuna baliatuz. "Â¨EstÃ¡ rico verdad, Eloina?" galdetzen omen zion NaborÃk. "Mucho mi amor" erantzuten, bihotza bi zati, Eloinak. Joan da NaborÃ emaztearen maitasun neurrigabea berarekin duela, tamalez halere, azal eta hezur.\nEz da abenduko kontua, urtearen bigarren egunekoa baizik. Baina artikuluska hauek idazten ari naizela gertatu zait eta... Herriko taberna bateko sarreran txarteltxoa ipini du nagusiak. Gazteleraz argi dio: SE PERMITE FUMAR. IrriÃ±o bihurriak egin dit ihes, etxetik oso eskura geratzen baitzait taberna hori. Azpialdean ordea, hau ere argi, euskaraz: ERRETZEA DEBEKATUTA DAGO. Behazundu egin zait irriÃ±oa. Galdezka hasi naiz, erdaldun bihurtzeko prest erretzeko eskubidea izate aldera. Nagusiak argitu dit gertatutakoa. Gaztelerazkoa bere kabuz idatzi du. Euskaraz ez daki eta Internetera jo du nonbait, laguntza eske. Eta aurkitu duen euskarazko txarteltxo oro debekuzkoa zen. Bat hautatu, ipini eta kitto! Diglosiak gailurra jo du.\nEzin dut erabat saihestu, ahalegindu naiz baina. "Ze po, ze popoz, zepopopoz handia!" deskribatu zuen Bernardo Atxagak Marino Lejarretaren Tourreko etapa garaipen bakar hura. Eskale bat, astelehen goizeko bederatziak aldera kale izkinatik etorri eta "enhorabuena"ka. Asteartean, lau urteko mutiko bat euskalduna, beltza, ile kixkurra eta irribarre distiratsua, Zuhaitz izenez, bertsoak nola pentsatzen diren galdezka Postetxeko leihatilako txandan. Asteazkenean, Jokin Urainen gutuna, auskalo nongo presondegitik, datorren txapelketan entzule izateko duen itxaropenaz mintzo. Ostegunean... Hitzak. Printzak. Azken batean, horixe baino ez da memorian iltzaturik geratzen dena. Ez da gutxi.\nAgenda zaharra: libururik kuttunena\nItxi dut, betirako, 2005 agenda. Beltza zen, eta mehea, urtean zehar tartean sartzen joan naizen orritxoek izugarri potolotu dute baina. Gainbegiratua eman diot miraz, leku batetik ez itzultzeko ziurtasunez aldegitean egiten den bezalatsu. Urdinez, beltzez, gorriz, berdez, boligrafoz, errotulagailuz, lapitzez... zirriborratu ditut orriok, eskura nuenaz, agenda norberarena baita, ez dotore bete eta inori erakustekoa. Urteko soilgune apurretara aldegin dit begiradak, eta ardi-kaken antzera letra txiki txikiz egun gutxian pilaturiko eginbehar askotako tarteetara ere bai. Eta betiko dilema sortu zait: ez nuke jakingo ze urte sasoitan, itoetan edo lasaietan, izan naizen zoriontsuen esaten. Orain apalategian jarriko dut agenda zaharra, libururik kuttunenak baino gordeago eta sailkatuago. Hasierako urteetan berdin ez jokatua dut damu. Egin duguna eta egitera iritsi ez garena, izan ginena, edozein liburuk baino hobeto islatzen du agendak egunerokotasunaren zamatik askatzen denean. Egun batetik bestera gorrotagarri izatetik maitagarri izatera pasatzen den objektu bakarretarikoa baita.


Zumarraga – Plan orokorra\nhome,page-template,page-template-full_width,page-template-full_width-php,page,page-id-21883,stockholm-core-2.3.2,qodef-qi--no-touch,qi-addons-for-elementor-1.5.2,select-theme-ver-9.0,ajax_fade,page_not_loaded,vertical_menu_enabled, vertical_menu_transparency vertical_menu_transparency_on,,qode_menu_,qode-mobile-logo-set,qode-wpml-enabled,wpb-js-composer js-comp-ver-6.7.0,vc_responsive,elementor-default,elementor-kit-7\nHiri Antolamenduko Plan Orokorra (HAPO) udalaren hirigintza-plangintzarako tresna da, eta udalerriaren antolamendua du eginkizun, lurzoruaren erabilerak sailkatuz (hirikoa, urbanizagarria eta urbanizaezina), lurzoru mota bakoitzari aplikatu beharreko araubidea zehaztuz eta beharrezko ekipamenduak eta horien erreserba zehaztuz.\nEgungo hirigintza-araudia 2008koa da, eta, beraz, nahi dugun etorkizuneko Zumarragari buruz hausnartu behar dugu, 2035erako horizontea baitu, eta Hiri Antolamenduko Plan Orokor honetan jasoko baita.\nZumarragako Udaletik nahi dugu herritarrak funtsezko elementu bihurtzea gure udalerriko hiri- eta lurralde-ereduaren eraketan, eta modu aktiboan parte hartzea eredu horren definizioan, etorkizuneko erronketara egokitzeko.\nTeknologia berriak, gardentasuna, gobernantza kolaboratiboa eta herritarrek ordezkatzen duten balioaz eta aktiboaz jabetzea, gure herriaren ahuleziak eta aukerak ezagututa, ezin dugu alferrik galdu. Horretarako, parte hartzeko beste tresna batzuen artean, Zumarragako HAPOren webgune hau ezarri dugu, herritarrek bizi nahi duten herri ereduaren zehaztapenean ikuspegi bat eta benetako inplikazioa lortzera bideratutako mekanismo zehatz gisa sortua.\nHorrela, guztion artean, jendearen eta jendearentzako herri bat lortuko dugu, hau da, Lagunkoia ikuspegia txertatuko duen espazio publiko batean oinarritutako bizi-kalitatea izango duena, irisgarritasun unibertsala izango duena eta interakzio soziala bultzatuko duena, bizikidetza erraztuko duena. Gizartearen eta ingurumenaren aldetik eraginkorra eta integratua den herria.\nHerri “berde” bat larrialdi klimatikoaren aurrean, mugikortasun jasangarria duena eta bere lurralde-euskarriaren funtsa babesten duena. Bere ondarea – Naturala, landa-ondarea eta hiri-ondarea – Balioesten duena, identitate eta memoria kolektiboaren berme gisa. Eta herri inklusiboa, gizalegea, berdintasuna eta hirigintza sustatzen dituena, eta horregatik genero-ikuspegiari zeregin garrantzitsua ematen diona.\nGaratzeko, lan egiteko eta gozatzeko Zumarraga bat. Zumarraga bat bizitzeko!!\nIndarrean dagoen araudian alderdi dokumentaletan antzemandako arazoak:\nTestu-akatsa materialak (memoriak eta arauak) eta grafikoak (planimetriak).\nEgiturazko Antolamenduko planoetan dauden akatsak edo zehaztasun-ezak (naturagune babestuekiko ertzetan eta landa-lurzoruen eta hiri-lurzoruaren eta lurzoru urbanizagarriaren mugetan egindako doikuntzak).\nAntolamendu Xehatuko planoetan dauden akatsak edo zehaztasun ezak (kartografia zaharkituak; eraikuntzako ordenantzen esleipena, etxadien lerrokadurak, eta eraikitako eta urbanizatutako errealitatea aitortzean egindakoa – Oinezkoak eta/edo rodonalak).\n2008.urteaz geroztik indarrean dagoen Arau Subsidiarioen dokumentua zaharkitzea:\nAldi horretan sortutako legedi ugaria, eta hori interpretatzeko eta/edo aplikatzeko Udalak duen zailtasuna, herritarrei ematen zaien erantzunaren eraginkortasunari eragiten diolarik. Bereziki aipatuz indarrean dagoen udalaz gaindiko plangintza eta haren garapen-plangintzak, bai eta arlo sektorialetan eskumenak dituzten administrazioen gainerako planak ere.\nUdalak sustatutako arauen aldaketak, gerora sortutako hirigintzako alderdietara edo alderdi juridikoetara puntualki egokitzeko ahaleginean.\nBere garaian indarrean zegoen eta gaur egun aldatuta eta/edo indargabetuta dagoen araudiaren arabera idatzi zen ingurumen-dokumentazioa zaharkituta dago.\nJasangarritasun-irizpideak planen ebaluazioaren bidez txertatzeak antolamendu-alderdiak integratzen dituelako eta erabaki estrategikoak hartzen dituelako azterlanaren eta udal-lurraldearen aurretiazko ingurumen-inbentario eta -diagnostikoaren oinarritik; beraz, biak berrikusi eta eguneratu behar direlako, arau zahar horren mende egon direlako eta Arau Subsidiarioen indarraldia luzea izan delako.\nIngurumen Ebaluazioaren arloan sortutako legeria dela-eta, esparru argi bat barne hartzen baitu esperientzia-urteei eta ingurumena gehiago babestearekin lotutako printzipio berritzaileen ezarpenari dagokienez, eta, horrela, oinarrizko esparru juridikoa eta ingurumen-ebaluazioko tekniken normalizazioa ematen baititu Autonomia Erkidego osoan.\nPlan Orokorra ingurumen-esparru berrira egokitzea, haren zehaztapenen garapenean izango duen eraginagatik; izan ere, dagokion Ebaluazio Estrategikoa izanez gero, etorkizuneko ingurumen-izapideak minimizatzea ekarriko du garapen-plangintzan, eta, beraz, udal-garapena arintzea.\nArauak idazteko unean indarrean dagoen udal-ereduaren funtzionaltasunak sortutako arazoak, honako hauei dagokienez:\nOrduko lurralde-ereduaren oinarri izan ziren aurreikuspen demografiko, ekonomiko eta finantzarioak, besteak beste, azken krisi ekonomiko globalak ekarritako ondorioengatik amaitu ez direnak.\nPlanaren jasangarritasun ekonomiko-finantzarioan duen eragina eta horrek administrazioak tokiko kudeaketan izango duen eragina, lurzoruaren jabeen eskubide eta betebeharrei dagokienez, eta lurzoruaren funtzio soziala.\nIndarrean dagoen araudia antolatzeko ildo estrategiko zehatzak, honako hauei dagokienez:\nA) Mugikortasuna: ezinbesteko alderdia edozein hiri garaikidetan. Ibilgailu pribatuaren ordezko mugikortasuna erraztuko duten azpiegiturak (bidegorriak, oinezkoentzako bideak eta garraio publikoaren plangintza)\nB) Lurralde baten gaitasun ekonomikoa espazio, zuzkidura eta azpiegitura jakin batzuen kalitatearekin lotzen duten alderdi ekonomikoak. Horretan, eta berriro ere, komunikazio-bideak nabarmentzen dira, lurralde-dinamismoaren, biztanleriaren eta haien lehiakortasunaren funtsezko sistema gisa. Hemen funtsezkoa da merkataritza- eta zerbitzu-erabilera ezartzeko ahalmena duten lurzoru berriak ez garatzeagatik aukerak galtzea.\nC) Udal-industria sarearen garapenak eta sendotzeak duen eragina. Sare hori, gutxi dibertsifikatuta egoteaz gain, ez dago oso espezializatuta, eta ez du balio erantsi nahikorik udal-BPGari ekarpen positiboa egiteko, eta, beraz, enplegu-aukera minimoak sortzen ditu.\nD) Jarduera ekonomikoen dibertsifikazioari dagokionez, egungo Arauen ereduak dikotomia argia du landa-eremu zabalaren, dinamismo ekonomiko eskasaren eta ingurumen-inpaktuen eragin txikiagoaren artean, hiri-osagaiko eremuen aldean, non inpaktu horiek nabarmenagoak diren eta dinamismo ekonomikoa handiagoa den. Ingurumen-inpaktu horiek bi poloetan zuzentzea eta landa-ingurunea eta haren jarduera bereizgarriak bultzatzea, natura-baliabideen kontserbazioaren premisapean, HAPOn ere landu beharreko arazoa da.\nE) Biztanleriaren hazkundea moteltzea, gero eta zaharragoa izatea eta langabezia-tasa handia izatea dira Planak kontuan hartu behar dituen alderdiak, espazioaren eta lurraldearen arteko inplikazioak dituen udal-tresna gisa, udalaren karga-ahalmena (biztanleriaren hazkundea), gizarte-kohesioa eta etxebizitza-merkatuarekin lotutako gaiak ezarriko dituen eta jardueraren eta dibertsifikazio ekonomikoaren gakoari aurre egingo dion esparru batean, zerbitzu publikoen iraunkortasun orokorra eta horien kudeaketa kontuan hartuta.\nF) Ingurumen-arazoa oinarrizko gaia da Plan Orokorrean, legeak hala aginduta. Arreta berezia jarri beharko dio Klima Aldaketaren gako berriari (energiaren ekoizpena, emisioak eta eraginkortasun energetikoa), eta, zehazki, honako alderdi hauei erreparatu eta aztertu beharko die: arrisku naturalei, biodibertsitatearen galerari, natura-ondareari (ekoizpen-balioa duten ur-baliabideak eta lurzorua, nekazaritza- eta ekologia- eta ingurumen-balioa), ingurumen-inpaktuei, oro har, eta gainerako energia-sareen eta -banaketaren eragin akustikoari (instalazioak).\nLurraldearen hirigintza-plangintza hirigintzako plangintza orokorraren bidez gauzatzen da. Zumarragan, plangintza hori 2008ko Arau Subsidiarioen Testu Bateginak eta planeamenduaren aldaketa zehatzek osatzen dute, denboraren joanak gure gizarte garaikidearen beharretara egokitutako plangintza berri eta gaur egungoa behar izan duten eremuetan.\nZumarragako egungo hirigintza-plangintzak agortze-zantzuak erakusten ditu, bere antzinatasunagatik eta deseguneratzeagatik, eta agerian uzten du Plan berri bat formulatzeko beharra.\nHAPOarean BERRIKUSPENAREN HELBURUAK\nPlangintza proaktibo batek etorkizunean sor litezkeen arazoetan pentsatu nahi du, eta horren ondorio dira prozesuan ezinbestekoak diren bost elementu: planifikatzea, prebenitzea, aurreikustea, parte hartzea eta jardutea.\nZumarragako udalerrian lurraldean eragina duten bizitegi-, industria-, ekoizpen- eta zerbitzu-jardueren eta beste edozein jardueraren etorkizuneko eta egungo espazio-diseinua ezarri nahi da.\nUdalerriaren garapen iraunkorra, Planeamenduan Udalerriaren Plan Estrategikoaren proposamenak jasoz.\nLurzoruen erabileran eustea eta trinkotzea.\nHerritarren parte-hartze handiagoa.\nUdalerrian jarduera ekonomiko handiagoa ahalbidetzea, mugarri dinamizatzaileak sustatuz, hala nola, merkataritza-eremuak, administrazio-guneak eta industria-eremuak, eta lehen sektoreari eta landa-inguruneari lotutako jarduera ekonomikoak sustatzea.\nOztopo fisikorik eta komunikazio-oztoporik gabeko udalerria ahalbidetzea, erabat irisgarria izan dadin.\nArcelor Mittalen lantegiak hartzen zituen lursailen inguruan polo ekonomiko bat sortzea.\nBaserrien arteko oreka, hala nola nekazaritza-ustiapenik gabeko bizitegi-etxebizitzak, aisialdia eta lurzoru urbanizaezinean lehen sektorea.\nEnergia berriztagarriak (eguzki-panelak, eolikoak) lurzoru urbanizaezinean, paisaiaren eta ingurumenaren gaineko eragina.\nHAUSNARTU BEHARREKO ERRONKAK\nBiztanleen bizi-kalitatea hobetzea, bai eta hiri-garapen iraunkorra sustatzea, hiri-erresilientziarako estrategiak bultzatzea eta baliabide propioak antolatzeko eta kanpoko beste batzuk erakartzeko gaitasuna ere.\nErronkak anitzak dira: ingurumenekoak, ekonomikoak, sozialak, fisikoak, etab. Eta horien aurreko erantzunak ikuspegi orokorra eta koordinatua izan behar du.\nJarduera hori ikuspegi integral eta kolabortibotik egin behar da, erabakietan ahalik eta eragile gehien sartzeko.\nLehen sektorea: paisaiaren orekan eta ingurumenean duen eraginean.\nPlan Orokor berriaren azterketa eta idazketa prozesua jakinaraztea eta ezagutaraztea, dagozkion fase bakoitzean.\nHerritarrek Plan berriari eta horren idazketa prozesuari buruzko informazioa eskatzeko duten eskubidea erraztea hizkera ulergarria erabiliz. Horrela, tokiko gizarteko sektore bat ere ez da ulermenetik kanpo geratuko.\nZumarraga antolamendu sostengagarria eta onura komuna bultzatuko duten eztabaida publikoak irekitzea, gai interesgarriak saihestu gabe eta ahalik eta sentsibilitate gehien biltzen saiatuz.\nEduki teknikoak aberastea eta Plan Orokorraren helburuekin bat datozen planteamenduak txertatzea, betiere herritarren ikuspuntua jorratuz eta zeharka hartuz; sexua, hizkuntza, kontsumitzeko gaitasuna, adina edo beste faktore batzuk direla-eta inolako bazterketarik egin gabe.\nEra berehan, Parte-Hartze Eskuliburu bat dute eskuragarri, eta bertan, horren inguruan egon daitekeen zalantzak azaltzen dira. Plan Orokorraren prozesu osoan zehar kontsultatu ahal izango dugu.\nGainera, parte hartze postontzi bat dute, euren iritziak emateko edo informazioa eskatzeko. Abisuak jaso ditzaten, interesatu gisa idaztea, eta Plan Orokorreko informazioa zabaltzeko zerrendetan sartzeko eskaera egitea gomendatzen dizugu.\nFase honetan, iturri ofizialetatik jasotzako informazioa eta herritarrek egindako lehen kontsulta konbinatzen dira. Honen bidez, proposamenen aurretik diagnostiko partekat bat lortzea du helburu.\nGainera, parte hartze postontzi bat dute, euren iritziak emateko eta informazioa eskatzeko.\nFase honen helburua, bidutako informazioa sistematizatzea eta hirigintzako eta lurraldean eragina duen informazioa eguneratzea da.\nLaburbilduz, analisi eta diagnostiko etapa eguneratua da. Bereziki, EAEko Lurralde Antolamenduaren Gidalerroen berrikuspena (ekainaren 30eko 128/2019 Dekretua), Zumarragako Eremu funtzionaleko Lurralde Plan Partzialaren (LPP) eta udalerriari eragiten dioten indarrean dauden edo izapidetzen ari diren Lurralde Plan sektorialen (LPS) gain duen eragina aztertuko da.\nLurralde-loturen eta hiri-garapenaren kuantifikazioaren azterketa, bai bizitegiena bai jarduera ekonomikoena ere, xehatua sartuko da.\nDiagnostiko eguneratuaren alderdiak laburbilduko dituen dokumentu bat egingo da. Honen bidez, Planaren Aurrerapen edo Zirriborro dokumentu berria egiteko oinarri izango diren irizpide eta helburuak ezarriko dira.\nParte-hartzeari dagokionez. Bi artxibo ditugu: 1) Aurretiko txosten bat, ezaztatuak edo berretsiak izan daitekezan erreferentziazko datuekin, eta 2) galdetegi bat, webgune honen bidez erantzuteko.\nGaldetegiaren Aurretiko Txostena\nParte-hartze prozesuan bidutako informazioa hemen argitaratuko da, kontrastatu ondoren.\nLehenengo galdesorta honen bidez, Zumarragako lurraldeko sektore desberdinetako hainbat ordezkarien pertzepzioak bildu nahi dira. Ordezkari horiek sakon ezagutzen dute Zumarragako lurraldea edo haren elementu erabakigarriak.\nHonen bidez, Zumarragari eta bere behar eta nahiei buruzko planteamendu orokorrak eta prospektiboak egiteko hausnarketa egitea eskatu nahi da. Azken finean, eremuko arazoen eta horien zergaitien ikuspegi berezi eta subjetiboa lortzea, eta horretaz gain, nahi den edo amesten den lurralde definitzera iritsi ahal izatea du helburu.\nAhots espezializatuei dei egiten bazaie ere, herritar guztiei parte hartzeko gonbita egiten zaie ere.\nAurretiko txostena deskargatu eta galdesorta bete.\nUDAL PLAN OROKORRAREN AURRERAPE-AGIRIA, ZIRRIBORRO DOKUMENTUA ETA HASIERAKO DOKUMENTU ESTRATEGIKOA (HDE) IDAZTEA\nUne honetan, izapidetu beharreko bi dokumentu gauzatu egingo dira: ingurumen izaerakoa (HDE) eta hirigintza arlokoa (Aurrerapen Agiria).\nHasierako Dokumentu Estrategikoan, Zumarragako hiri- eta lurralde-ereduaren hainbat aukera baloratuko dira (arrazoizkoak eta teknikoak, eta ingurumenaren aldetik bideragarriak), eta Planaren Aurrerapen-agirian edo Zirriborroan garatzen den alternatiba hautatzea justifikatuko da. Plan Orokorraren Hasierako Dokumentu Estrategikoarekin eta Zirriborroarekin, administrazio autonomiko eskudunari eskatu ondoren, ingurumen-ebaluazio estrategikoaren prozedura arrunta hasiko da.\nEgin beharreko lanaren inguruan, behin Aurrerapen-agiria edo Zirriborroa eta haren Hasierako Dokumentu Estrategikoa onartuta, fitxategiak eskuragarri egongo dira kontsultatzeko eta deskargatzeko. Parte hartzeko postontzia erabilgarri egongo da kontsultak egiteko.\nLehenengo eta behin, aurreko galdetegietan lortutako emaitza nagusiak azalduko ditugu. Horretaz gain, orain arte postontziaren bidez egindako ekarpenen laburpena ere.\nFase horietan parte hartzeari dagokionez:\nLan mahaiak eta hirigintzari eta generoari buruzko tailer espezifikoak garatuko dira\nAurrerapen-Agiriaren estrategia bideratuko dauan diagnostiko partekatu bat lortzea da helburua.\nHIRI-ANTOLAMENDUKO PLAN OROKORRAREN AURRERAPEN-AGIRIAREN EDUKIAREN INGURUKO HERRITARREN PARTE-HARTZEA\nAzalpenak emateko eta aurrez-aurreko arreta emateko ekitaldi baterako deialdia egingo da. Horretaz aparte, parte hartze postontzi bat izaten jarraituko dute, euren iritziak emateko eta informazioa eskatzeko.\nHerritarren parte-hartzeari buruz: herritarrek bilkura irekietan parte hartzeko deituak izango dira.\nEtapa hau banakako txosten tekniko/juridikoekin amaituko da. Txosten horietan, erredakzio-taldeak, udaleko zerbitzu teknikoekin koordinatuta, aurkeztutako iradokizunak eta alternatibak aztertzen ditu. Txosten horiek berariazko dokumentazio gisa txertatuko dira web-gune honetan.\nIradokuzunak aurkezteko moduari eta tokiari buruz informazioa behar izan ezkero, webgune honen bidez erantzungo da. Txosten tekniko juridikoak webgune honetan jarriko dira kontsultarako. Prozesu osoan zehar, postontzia erabilgarri egongo da galderak egin ahal izateko.\nHIRI-ANTOLAMENDUKO PLAN OROKORRA BERRIKUSIA IDATZI (ATARIKO BERTSIOA)\nAgiri hau Plan Orokorraren atariko bertsioa da, baina osoa, indarrean dagoen Lurzoruari eta Hirigintzari buruzko Legean zehazten den edukia jasotzen duena, hain zuzen ere, egiturazko hirigintza-antolamendua eta antolamendu xehatua bereizteari buruzkoak diren 53., 56., 61. eta 62. Artikuluetan ezarritakoa. Era berean, Lurzoruari eta Hirigintzari buruzko ekainaren 30eko 2/2006 Legea garatzek premiazko neurriei buruzko ekainaren 3ko 105/2008 Dekretuaren 31. Artikuluan ezarritako dokumentu-eskakizunak beteko ditu, Ingurumen-Ebaluazio Estrategikoa behar duten planetarako.\nIngurumen-azterlan Estrategikoa erantsiko zaio dokumentu tekniko honi, eta horrek aukera emango du ildo estrategiko posibleen ondorioak ezagutzeko, baita aukera horiek alderatzeko, jarduketa gomendagarrienak hautatzeko, onartezinak direnak baztertzeko (halakorik badago) eta ingurumen eragin negatiboak onargarri egingo dituzten ingurumen-zuzenketak definitzeko ere. Ingurumen-azterlan Estrategikoak bete egin beharko ditu ingurumen arloan eskumena duten Erkidegoko administrazioen txostenean bete beharrekotzat jotzen diren zabaltasun-, xehetasun- eta zehaztasun-mailak (txosten hori ingurumen-izapide estrategiko ahasteko eskaerari erantzunez bidaliko dute administrazioek). Eranskin hauek izango ditu: Eragin Akustikoari buruzko Azterlana eta Iraunkortasun Energetikoari buruzko Azterlana.\nFase honetan, honako agiribiak ere baloratuko dira: batetik, generoaren araberako eragina ebaluatzeko dokumentua; eta bestetik, planaren hizkuntza-inpaktua ebaluatzeko dokumentua.\nFase hau, barne-lanaren fase hutsa da. Hala ere, parte hartze postontzi bat dute oraindik, euren iritziak emateko eta informazioa eskatzeko.\nHIRIGINTZA-ANTOLAMENDUKO PLAN OROKOR BERRIAREN EDUKIARIEN INGURUKO INFORMAZIO PUBLIKOA ETA HERRITARREN PARTE HARTZEA\nAurreko fasean onartutako dokumentuak jendaurrean jarriko dira, interesdunek alegazioak aurkezteko aukera izan dezaten. Alegazio horiek kontuan hartu beharko dira, atzera botatzeko edo onartzeko. Horrek berekin ekarriko du alegazio horien sakoneko azterketa egitea, eta azterketa eta balorazio hori eragingo duen erabakia motibatzea eta arrazoitzea, hau da, erabat edo partzialki onartzea edo erabat edo partzialki baztertzea.\nOnartutako dokumentuari buruzko azalpen ekitaldi bat proiektatzen da.\nFase honetan, administrazio sektorialen txostenak jasoko dira; izan ere, hauek Plan Orokorraren proposamenak euren eremuetan dituen inplikazioei buruz adieraziko dira. Txostenen emaitzak argitaratu egingo dira.\nZuzeneko parte-hartzeari dagokionez, azalpen ekitaldiak egingo dira eta haietan Hasierako Onarpen dokumentuaren inguruan eztabaidatuko da.\nGai espezifikoak landuko diran tailerrak ere gauzatuko dira, eta herritarrei bertan parte hartzera deituko zaie. Tailer hauetatik, Aurkeztutako Hasierako Onarpen dokumentuari buruz planteatu daitekezan berrikuntzei edo hobekuntzei buruzko ideiak sortu ahal izango dira.\nAurkeztutako alegazioen inguru idazketa-taldeak egindako txostena, webgune honetan dokumentu espezifiko gisa sartu egingo da.\nOraindik ere, parte hartze postontzi bat eta aurrez-aurreko arreta izaten jarraitzen dute.\nHIRIGINTZA-ANTOLAMENDUKO PLAN OROKORRAREN BEHIN-BEHINEKO ONARTZEA\nFase honetan egokitu beharko dira Hiri Antolamenduko Plan Orokorraren hasierako bertsioko dokumentuak eta Ingurumen Eraginaren Azterlana – eta, hala badagokio, azterlan osagarriak- informazio publikoko eta herritarren parte-hartze prozesuen emaitzetara, baita eragindako interes publikoak kudeatzen dituzten administrazioen nahitaezko txostenetara ere.\nParte-hartzeari dagokionez, aurreko faseko Iradokizunak biltzen dituen Txostena kontsultatu ahal izango dute.\nFase honetan, parte-hartzearen saioen ondorioz emandako aldaketak eta aurreko fasean azaldutako dokumentazioari buruzko txosten sektorialak jasotzen zituen Laburpen-txostena argitaratuko da.\nHIRIGINTZA-ANTOLAMENDUKO PLAN OROKORRAREN BEHIN-BETIKO ONARTZEA, LAB ETA IDE TXOSTENAK\nFase honetan, Adminisrazio-bidean dauden errekurtsoen txosten tekniko-juridikoak lantzen ariko gara.\nHiri-Antolamendu Plan Orokorraren inguruko hirigintza eta ingurumen legeari buruzko edukia argitaratu ondoren, eta administrazio bidean errekurtsoak jartzeko legez ezarritako epea amaitu ondoren, Planaren idazketa-talderi aurkeztutako errekurtsoak bidaliko zaizkio, hark haren edukiari buruzko txosten tekniko-juridikoa idatzi dezan.\nFase honetan parte-hartzea, online arreta bitartez izango da.\nInformazioari dagokionez, Behin Betiko onartutako dokumentuak espacio honetan eskuragarri egongo dira.\nHerritarrek, erakundeek eta elkarteek, egoki baderitzote, web-orri honetako partaidetza-postontzian helaraz ditzakete kontsultarako aurkeztua dagoen ekimenari buruzko oharrak, edo, bestela, helbide elektroniko honetan:\nEtorkizuneko arau honek eragin ditzakeen herritarren, erakundeen eta ordezkaritza-elkarteen iritziek, igorri dituen pertsona fisikoaren edo juridikoaren identifikazio-datuak eta harremanetarako datuak jaso beharko dituzte. Beraz, ez dira kontuan hartuko igorlea identifikatuta ez duten oharrak.\nIzena Posta elektronikoa Afera Meza (aukerakoa)


Abian da 2019ko Zentroetarako Bisiten programa | Itelazpi\nAbian da 2019ko Zentroetarako Bisiten…\nAbian da 2019ko Zentroetarako Bisiten programa\n2019.eko otsailak 4\nPrograma maiatzean eta urrian garatuko da eta esperientzia praktikoa eskaintzen die telekomunikazioetako ikasketak egiten dituzten ikasleei, arreta berezia eskainiz hezkuntza-zentro publikoei.\nItelazpik, aurten ere bai, martxan jarri du zentroetarako bisiten programa, EAEko unibertsitate-zentroetan eta lanbide-heziketako zentroetan telekomunikazio-ikasketak egiten dituzten ikasleei zuzendutakoa. Bisita horiek esperientzia praktiko bezala diseinatu dira eta abagune paregabea eskaintzen dute Itelazpiren irrati-komunikazioko sarearen telekomunikazio-zentro nagusienetariko baten funtzionamendua zehaztasunez ezagutzeko: Zaldiaraneko zentroa Araban; Oizko zentroa Bizkaian eta Jaizkibeleko eta Karakateko zentroak Gipuzkoan. Azalpenak Itelazpiko profesionalek emango dituzte zuzenean, baita mantentzeko enpresa nagusietako adituek ere.\nAurten, bi nobedade nabarmen daude bisiten programan:\n– Lehentasunezko arreta emango zaie Bilboko Ingeniaritza Eskolari (EHU) eta Ikaslan Euskadin dauden Lanbide-heziketako zentro publikoei, Itelazpik lankidetza-hitzarmenak baititu horiekin.\n– Aurretiaz ezarritako bisita-kopurua eta datak, soilik maiatzean eta urrian.\nInformazio gehiago eskura dezakezu Zentroetara bisitak atalean. Zalantzarik izatekotan, jar zaitez gurekin harremanetan posta elektronikoko helbide honetan: komunikazioa@itelazpi.eus.\nZentroetarako Bisiten programa #ItelazpiEzagutu ekimenaren parte da; hori abian jarri zen sozietateak hartutako konpromisoari erantzuteko, zeinaren azken helburua den ezagutza teknologikoa partekatzea Itelazpiren jarduera-eremuan, arreta berezia jarriz telekomunikazioetako ikasketak dituzten unibertsitateetan eta lanbide-heziketako zentroetan.